Μαθήματα οικονομικών από τον Οικονομολόγο κύριο Ευαγγελόπουλο Ηλία.. Ακούει ο Υπουργός και ο Πρωθυπουργός;\nΜάτι βγάζει η ολόχρυση κονκάρδα του κύριου Ευαγγελόπουλου, με χαραγμένη την Ελληνική Σημαία στο σακάκι του… ΕΥΓΕ……….!!!!!!!\nΤην ομιλία άνοιξε ο κ. Κωνσταντίνος Νιχωρίτης,\nκαθηγητής Σλαβολογίας στο Πανεπιστήμιο Μακεδονίας (τμήμα Σλαβικών και Ανατολικών Σπουδών) και εν συνεχεία\nτην σκυτάλη ανέλαβε ο κύριος Ευαγγελόπουλος Ηλίας, μέλος της Διοικούσας Επιτροπής της ΕΛΕΥΘΕΡΗΣ ΠΑΤΡΙΔΑΣ.\nΞεκίνησε την ομιλία του λέγοντας πως ο πρώτος λόγος για τον οποίο βάλλεται η Ελλάδα είναι η Ορθοδοξία. Όπου υπάρχει ορθοδοξία υπάρχει ακόμα ελπίδα και αντίσταση. Γι’ αυτό όσοι Έλληνες αγαπάμε τον Τριαδικό Θεό και την πατρίδα μας δίνουμε τον αγώνα μας πρώτα υπέρ της πίστεως…….\nΔεν θα ήθελα να παραλείψω την προθυμία του να παραδώσει μαθήματα οικονομίας και οικονομικών σε κάθε Υπουργό που πέρασαν την πόρτα του Υπουργείου Οικονομικών, καθώς και σε μερικούς Πρωθυπουργούς που βλέπουν την περιβόητη ανάπτυξη να έρχεται, να φτάνει, να είναι δίπλα μας, να το υποστηρίζουν οι 300,, αλλά τα υπόλοιπα 10.000.000+ δεν μπορούμε να την αντιληφθούμε και να καταλάβουμε με πια μορφή ήρθε η ανάπτυξη…\nΜήπως εννοούν ανάπτυξη των λαθρομεταναστών;\nΜήπως εννοούν ανάπτυξη κλειστών επιχειρήσεων;\nΜήπως εννοούν κατακόρυφη ανάπτυξη στις πωλήσεις λουκέτων από τα χρωματοπωλεία;\nΜήπως εννοούν ανάπτυξη ανεργίας;\nΜήπως εννοούν ανάπτυξη ανασφάλιστων;\nή ανάπτυξη φόρων;\nΜήπως ανάπτυξη αστέγων;\nή μήπως ανάπτυξη χρεών;\nΊσως και να εννοούν ανάπτυξη στους πλειστηριασμούς\nΑλλά μπορεί και ανάπτυξη στους αυτόχειρες…\nΗ ανάπτυξη μπορεί να είναι και η προσφυγιά των Ελλήνων για ένα καλύτερο μέλλον\nΠολλές έννοιες μπορεί να έχει η ανάπτυξη. Αν την εννοούν όπως παραπάνω, έχουν δίκιο,,, αλλιώς κάτι δεν πάει καλά, ή εμείς θέλουμε ψυχίατρο, ή αυτοί..!!!\nΟ κύριος Ευαγγελόπουλος λοιπόν, στην 1η παρουσίαση της ΕΛΕΥΘΕΡΗΣ ΠΑΤΡΙΔΑΣ που πραγματοποιήθηκε στην Πτολεμαΐδα την Τετάρτη 5 Απριλίου στης 19:00 στο Ξενοδοχείο Παντελίδη , κάνει τρομερή ανάλυση σε πολλά θέματα, και δίνει βάση βέβαια στα παρακάτω:\nΛέει ΟΧΙ στο ξεπούλημα της ΔΕΗ\nΌτι πουληθεί θα Εθνικοποιηθεί….!!!!\nΕνιαίος ΦΠΑ 12% σε όλες τις κατηγορίες\nΚάθε πράξη που γκρεμίζει την Ελληνική Οικονομία, ισοδυναμεί με εσχάτη προδοσία,,, και θα παραδοθεί στην δικαιοσύνη…!!!!!\nΘα πρέπει όλοι να καταλάβουμε ότι έχουμε ξεκινήσει όχι την κάθοδο προς το μηδέν, αλλά συνεχίζουμε με αρνητική πορεία, και αυτό θα αλλάξει μόνο με πρόσωπα που δεν έχουν αναμιχθεί ξανά στην πολιτική, που ουδεμία σχέση έχουν, διότι μόνο αυτοί είναι ικανοί να ανοικοδομήσουν τα ερείπια που ζούμε. Χρειάζονται μια ευκαιρία, ας τους την δώσουμε…..\nΠατώντας εδώ μπορείτε να δείτε ολόκληρο το βίντεο με την ομιλία του, από το Κανάλι της Πτολεμαΐδας (PtolemaidaNews)\nΚαι εδώ είναι ολόκληρη η ομιλία του σε γραπτό λόγο:\nΦίλες και φίλοι, Πτολεμαιδιώτισσες και Πτολεμαϊδιώτες, σας ευχαριστώ μέσα από την καρδιά μου που ανταποκριθήκατε στην πρόσκληση μας και παρευρίσκεστε στην σημερινή πρώτη παρουσίαση του πολιτικού κινήματος «ΕΛΕΥΘΕΡΗ ΠΑΤΡΙΔΑ» στην πόλη της Πτολεμαΐδας.\nΈχω κατ’ επανάληψη γράψει και δηλώσει ότι ο πρώτος λόγος για τον οποίο βάλλεται η Ελλάδα, είναι η Ορθοδοξία. Όπου υπάρχει ορθοδοξία υπάρχει ακόμα ελπίδα και αντίσταση. Γι’ αυτό όσοι Έλληνες αγαπάμε τον Τριαδικό Θεό και την πατρίδα μας, δίνουμε τον αγώνα μας πρώτα υπέρ της πίστεως. Εάν δεν βάλουμε την πίστη ως προμετωπίδα της αντίστασης, ο αγώνας αυτός είναι αδύνατο να κερδηθεί. Γι’ αυτό το λόγο ο ατρόμητος μαχητής αλλά συνάμα σοφός Κολοκοτρώνης – όταν τρεις χιλιάδες περίπου παλληκάρια έπρεπε να αντιμετωπίσουν την τεράστια τότε Οθωμανική Αυτοκρατορία – είπε: “πρώτα υπέρ πίστεως και μετά υπέρ πατρίδος”. Με το λόγο αυτό ουσιαστικά είπε στο Θεό : “μπες μπροστά και εμείς ακολουθάμε. Επομένως και εμείς σαν τον Κολοκοτρώνη, να βάλουμε τον Θεό μπροστά. Όποια προσπάθεια γίνει κάτω από τη σημαία της ορθοδοξίας θα έχει επιτυχία. Έχω γράψει ότι αυτοί που έχουν την εξουσία φοβούνται μόνο όσους έχουν πραγματική πίστη στον Τριαδικό Θεό και φιλοπατρία. Γιατί γνωρίζουν ότι οι άνθρωποι του Θεού είναι πιο έξυπνοι και πιο ικανοί από αυτούς και δεν είναι εξαγοράσιμοι, ούτε προσκυνημένοι.\nΟ ελληνικός λαός πρέπει να πάψει να τρέχει πίσω από ιδεολόγους ψευτοεπαναστάτες. Είτε αριστερούς είτε ακροδεξιούς είτε οποιοδήποτε άλλους. Αυτοί για το παγκόσμιο σύστημα εξουσίας, εάν δεν είναι ήδη ελεγχόμενοι, είναι φτερά στο άνεμο. Όσο ο ελληνικός λαός θα τρέχει πίσω από τέτοιους ψευτοεπαναστάτες, θα διαψεύδεται οικτρά και θα συνεχίσει να χτυπάει το κεφάλι του στον τοίχο επιβεβαιώνοντας τα λόγια του εθνικού μας ποιητή Διονυσίου Σολωμού: “Λαέ πάντα ευκολόπιστε και πάντα προδομένε”.\nΕάν το σκουλήκι φάει τις ρίζες το φυτό θα ξεραθεί και η κεντρική ρίζα που θρέφει την χώρα μας είναι η Ορθοδοξία. Γι’ αυτό και χτυπιέται πανταχόθεν.\nΠαλαιότερα οι λύκοι που φορούσαν προβιές ήταν παντού. Σήμερα στους περισσότερους χώρους έχουν αποθρασυνθεί και έχουν πετάξει τις προβιές και δείχνουν πραγματικά ποιοι είναι. Απροκάλυπτα τρώνε τις ρίζες. Λύκοι με προβιές έχουν μείνει ακόμα στον δικό μας, το χώρο. Αυτοί είναι οι υποκριτές και οι φαρισαίοι, οι έμποροι του Θεού και οι ψευτοπατριώτες. Αυτοί πρέπει να παριστάνουν ακόμη τα πρόβατα για να τα αποπροσανατολίζουν αλλά και για να φροντίζουν να μην δημιουργηθεί ένα Χριστοκεντρικό και αγνό πατριωτικό και δημοκρατικό κόμμα στην Ελλάδα. Και αν πάει να δημιουργηθεί ένα τέτοιο αμέσως να το ελέγξουν.\nΟ δεύτερος λόγος για τον οποίο έχουν βάλει την χώρα μας στον οικονομικό και στενωπό σωλήνα είναι η απόκτηση από τους ξένους της δημόσιας και ιδιωτικής περιουσίας.\nΟ στόχος τους επομένως είναι διπλός και ξεκάθαρος. Εξάλειψη της Ορθοδοξίας και πλήρη διάλυση του ελληνικού κράτους.\nΤο μνημόνιο είναι μια μαθηματική πράξη που είναι με τέτοιο τρόπο δημιουργημένη ώστε να βγάζει πάντα αρνητικό αποτέλεσμα. Αδυνατεί να πετύχει τους στόχους που έχουν τεθεί ούτως ώστε να χρειάζονται συνεχώς νέα μέτρα, μπαίνοντας σε ένα φαύλο κύκλο που τελικά θα μας οδηγήσει ως χώρα στο μηδέν. Έτσι πήγαμε στο δεύτερο μνημόνιο, στο τρίτο, σε λίγο στο τέταρτο και θα ακολουθήσουν και το πέμπτο, το έκτο, μέχρι να μην χρειάζονται πλέον μνημόνια εφόσον δεν θα υπάρχει η Ελλάδα.\nΗ Ευρωπαϊκή Ένωση είναι με τέτοιο τρόπο δομημένη ώστε να λειτουργεί υπέρ των ισχυρών κρατών, αλλά και μελλοντικά να οδηγήσει στην συγκέντρωση της εξουσίας και της περιουσίας στα χέρια λίγων ανθρώπων που θα διαφεντεύουν τους λαούς της.\nΈνα χαρακτηριστικό παράδειγμα του πως λειτουργεί η Ευρωπαϊκή Ένωση είναι και η Δ.Ε.Η. που είναι και το θέμα των ημερών για την περιοχή μας. Οι βιομηχανικές χώρες της Ευρωπαϊκής Ένωσης χρειάζονται φθηνή ενέργεια. Και χώρες όπως η δική μας είναι τα θύματα. Βέβαια απώτερος σκοπός είναι η ενέργεια μέσα από την πλήρη απελευθέρωσή της να φτάσει στα χέρια λίγων ιδιωτών που θα την ελέγχουν.\nΗ Δ.Ε.Η. ξεκίνησε το 1950 ως κρατική κοινωφελής εταιρεία και το 2001 με βάση το Νόμο 2773/1999 μετετράπη σε ανώνυμη εταιρεία. Η μεταβολή αυτή επήλθε λόγω αλλαγών στην ευρωπαϊκή ενεργειακή νομοθεσία που σκοπό είχε την άμεση απελευθέρωση της αγοράς ενέργειας.\nΤο 2001 η ΔΕΗ Α.Ε. εισέρχεται στο χρηματιστήριο και σήμερα το Ελληνικό Δημόσιο κατέχει το 34,12% από το μετοχικό κεφάλαιο της εταιρείας, το ΤΑΙΠΕΔ το 17%, δημόσια ασφαλιστικά ταμεία 3,8% και τα υπόλοιπο 45,07% ανήκει σε επενδυτές.\nΤο 2001 με βάση το Ν. 4001 η Δ.Ε.Η. και σύμφωνα με τις ευρωπαϊκές οδηγίες ιδρύει την κατά 100% θυγατρική της ΑΔΜΗΕ Α.Ε. η οποία κατέχει και λειτουργεί το σύστημα μεταφοράς το οποίο στο τέλος του 2013 αποτελείτο από 11.232 χλμ. Γραμμών.\nΗ ιδιοκτησία του δικτύου διανομής ανατίθεται σε άλλη, κατά 100% θυγατρική της Δ.Ε.Η., την ΔΕΔΔΗΕ Α.Ε. στην οποία ανήκει 236.290χλμ. δικτύου.\nΣτις 11.07.2016 η 14η τακτική Γενική Συνέλευση των μετόχων της επιχείρησης εγκρίνει την πώληση του ΑΔΜΗΕ.\nΣήμερα η Δ.Ε.Η. παρόλα τα προβλήματα που της δημιούργησαν με το χαράτσι, τη μείωση της χρήσης του λιγνίτη, τον Μηχανισμό Ανάκτησης Μεταβλητού Κόστους, την αδυναμία είσπραξης των οφειλών λόγω της κρίσης κ.λπ. κατέχει πάνω από το 85% του μεριδίου της αγοράς Η/Ε στη χώρα μας με περίπου 7,5 εκατομμύρια πελάτες.. Για να δοθεί το τελειωτικό χτύπημα για τη Δ.Ε.Η. και προκειμένου να εγκριθεί το τρίτο μνημόνιο, η ελληνική κυβέρνηση συμφώνησε για την απελευθέρωση της αγοράς φυσικού αερίου και ηλεκτρικής ενέργειας. Σύμφωνα με το ψηφισθέν πρόγραμμα από την 1η Ιανουαρίου 2020 η Δ.Ε.Η. Α.Ε. θα έχει το 49% του μεριδίου αγοράς ηλεκτρικής ενέργειας πράγμα που θα την υποχρεώσει να χάσει τους μισούς και πλέον πελάτες της ενώ στους πελάτες της, θα ανήκουν και όσοι αδυνατούν λόγω της κρίσης να πληρώσουν τους λογαριασμούς τους. Σήμερα οι καταναλωτές χρωστάνε στη Δ.Ε.Η. Α.Ε. 2,6 δισεκατομμύρια ευρώ ενώ τα 500 από αυτά είναι αδύνατο να εισπραχθούν.\nΗ εξέλιξη των οικονομικών της ΔΕΗ την οδηγεί σε περικοπές δαπανών με αποτέλεσμα τη μείωση της αξίας του ενεργητικού της.\nΕξετάζοντας τους δείκτες Ταμιακής Ρευστότητας και ταμιακής κυκλοφοριακής ταχύτητας διαπιστώνεται η αδυναμία στην οποία βρίσκεται η επιχείρηση από άποψη κεφαλαίου κίνησης. Οι αριθμοδείκτες Δανειακής Επιβάρυνσης, καταδεικνύουν την εξάρτηση της επιχείρησης από ξένα κεφάλαια καθιστώντας την εταιρία ευάλωτη στις δανειακές της υποχρεώσεις, αναγκαζόμενη να προσφεύγει λόγω της κρίσης σε υψηλά επιτόκια δανεισμού.\nΗ αριθμοδείκτες αποδοτικότητας καταδεικνύουν την αδυναμία της επιχείρησης να διατηρήσει και να αυξήσει την περιουσία της.\nΜια επιχείρηση που το 2009 κατέγραψε κέρδη άνω του ενός δισεκατομμυρίου ευρώ, το 2011, το 2013 και 2015 κατέγραψε ζημίες ενώ το 2012 και το 2014 παρουσίασε ελάχιστα κέρδη.\nΟ συσχετισμός των κερδών της επιχείρησης με τους χρεωστικούς τόκους καταδεικνύει την αδυναμία κάλυψης του αυξανόμενου κόστους δανεισμού από την κερδοφορία, πράγμα που θα οδηγήσει σε σταδιακή αδυναμία της επιχείρησης να αντεπεξέλθει στις δανειακές της υποχρεώσεις.\nΟ συνδυασμός της επιταχυνόμενης συρρίκνωσης του μεριδίου αγοράς και της επιδείνωσης των πωλήσεων θα αναγκάσει την Δ.Ε.Η. σταδιακά να πουλήσει την περιουσία της, λιγνίτη, μονάδες, υδροηλεκτρικά εργοστάσια. Στο τέλος θα πωληθούν όλα. Γι’ αυτό να μην έχετε καμιά αμφιβολία. Και βέβαια όλα αυτά, κυριολεκτικά θα πωληθούν για ένα κομμάτι ψωμί. Προσωπικά όμως εάν όλα αυτά μου ανήκανε δεν θα πωλούσα τίποτα, ακόμα και εάν μου δίνανε χίλιες φορές περισσότερα από όσα αξίζανε. Δεν θα χάριζα από όσα μου αναλογούν ως Έλληνα πολίτη, ούτε ένα κυβικό εκατοστό πετρελαίου η φυσικού αερίου, ούτε ένα τετραγωνικό χιλιοστό ελληνικής γης σε κανένα Αμερικάνο, Γερμανό, Ισραηλινό, Τούρκο, πλούσιο Έλληνα ή οποιονδήποτε άλλο. Το εκατό της εκατό αυτών ανήκει στον ελληνικό λαό και δεν χαρίζονται ούτε πωλούνται σε κανένα. Δυστυχώς έχουμε καταντήσει δειλοί αφού πολλοί Έλληνες λένε: “Ας τα πάρουν όλα και ας μας αφήσουν ήσυχους”.\nΌτι έχει ήδη πωληθεί ή πρόκειται να πωληθεί από δω και πέρα θα εθνικοποιηθεί. Και αυτό ισχύει και για την Δ.Ε.Η.. Ήταν μια ισχυρή επιχείρηση και την κατάντησαν ερείπιο για να την τεμαχίσουν και να την ξεπουλήσουν. Θα γίνει πιο ισχυρή από ότι ήταν πριν και η κορυφαία επιχείρηση παραγωγής ηλεκτρικής ενέργειας στην Ευρώπη.\nΕδώ θα τονίσω ότι οι τομείς της ενέργειας και των τηλεπικοινωνιών είναι οι στυλοβάτες ενός ανεξάρτητου και ισχυρού κράτους. Η απώλεια τους είναι χτύπημα στην καρδιά της πατρίδος και ισοδυναμεί με πράξη εσχάτης προδοσίας. Αυτό που ως «ΕΛΕΥΘΕΡΗ ΠΑΤΡΙΔΑ» διαβεβαιώνουμε τον ελληνικό λαό είναι ότι οι υπεύθυνοι όπου και αν καταφύγουν, ακόμα και στο δάσος του Αμαζονίου να κρυφτούν, θα τους βρούμε και θα τους φέρουμε πίσω για να κριθούν από την ελληνική δικαιοσύνη.\nΟ πόλεμος που δέχεται η χώρα είναι πολυμέτωπος. Εξωτερικός και εσωτερικός. Σε όλους τους τομείς. Εξωτερική και εσωτερική ασφάλεια, παιδεία, δικαιοσύνη, δημογραφικό, οικονομικό. Δεν μπορεί αυτός ο ολοκληρωτικός πόλεμος που διεξάγει η χώρα να αντιμετωπιστεί με μια πολιτική επανάσταση.\nΗ χώρα χρειάζεται μια πνευματική επανάσταση που θα φέρει νέα πολιτικά ήθη και θα μας απαλλάξει από τον νεοφασισμό. Οι πολιτικές επαναστάσεις και υποκινούμενες είναι, αλλά και η ιστορία έδειξε ότι οδηγούν σε χειρότερες καταστάσεις. Δεν απέτυχε η δημοκρατία, ούτε πήραμε την κάτω βόλτα επειδή δεν ήταν καλό το σύνταγμα της χώρας.\nΣήμερα, έχουμε μια μετάλλαξη του ναζισμού και του φασισμού με τη μορφή του νεοναζισμού και του νεοφασισμού. Και όπως ο μεταλλαγμένος ιός είναι πολύ πιο επικίνδυνος από τον αρχικό έτσι και ο νεοναζισμός και ο νεοφασισμός, ως μετάλλαξη του παλαιοναζισμού και του παλαιοφασισμού, είναι ασυγκρίτως πιο επικίνδυνοι, διότι φοράνε το ένδυμα της δημοκρατίας και με τον τρόπο αυτό παραπλανούν τα “δημοκρατικά αντισώματα”. Ο παλαιοφασισμός με τη μορφή του εθνικοσοσιαλισμού, του επιτρέπεται να υπάρχει μόνο και μόνο για να αποπροσανατολίζεται ο λαός από τον πραγματικό κίνδυνο που είναι ο νεοφασισμός.\nΓια να προετοιμάσει αυτήν την πνευματική επανάσταση δημιουργήθηκε η «ΕΛΕΥΘΕΡΗ ΠΑΤΡΙΔΑ» στα τέλη του περασμένου Οκτωβρίου από ανθρώπους που πιστεύουν στο Θεό, σε αρχές και αξίες. Δημιουργήθηκε μέσα από την συνειδητοποίηση ότι εφόσον δεν πρόκειται να μας σώσουν αυτοί που κυβερνούν την χώρα μας, θα πρέπει ο ελληνικός λαός να πάρει την τύχη, στα χέρια του.\nΜόνο εμείς μπορούμε να σώσουμε τους εαυτούς μας και τη χώρα μας. Γι’ αυτό απαιτείται η ενεργοποίηση και η συμμετοχή όλων μας. Εάν αυτή τη στιγμή που είναι η πιο κρίσιμη από όσες έχει περάσει η πατρίδα μας, από την απελευθέρωση της έως σήμερα, δεν αποφασίσουμε να μπούμε όλοι μας στην πρώτη γραμμή του αγώνα δεν θα έχουμε άλλη ευκαιρία για να αγωνιστούμε. Ας σηκώσουμε στις πλάτες μας την πατρίδα μας και το μέλλον των παιδιών μας.\nΗ ΕΛΕΥΘΕΡΗ ΠΑΤΡΙΔΑ δεν δημιουργήθηκε για να εκφράσει συμφέροντα, να γίνει δεκανίκι ενός άλλου κόμματος, να συμμετάσχει σε βρώμικα πολιτικά παιχνίδια ή να παγιδεύσει τον χτυπημένο από την κρίση ελληνικό λαό. Αυτά τα κόμματα που δημιουργούνται γι’ αυτό το σκοπό έχουν ήδη κατά την δημιουργία τους αρχηγό. Η ΕΛΕΥΘΕΡΗ ΠΑΤΡΙΔΑ χτίζεται από τη βάση, από τον ελληνικό λαό και μέσα από δημοκρατικές διαδικασίες στο συνέδριο της θα εκλέξει για αρχηγό τον πιο κατάλληλο για τη θέση αυτήν. Τον άνθρωπο που θα δώσει όραμα στον ελληνικό λαό και θα τον ενώσει στον κοινό αγώνα για τη σωτηρία της πατρίδας μας. Και αν κάποιος ή κάποιοι έχουν εισχωρήσει στην «ΕΛΕΥΘΕΡΗ ΠΑΤΡΙΔΑ» ή σκοπεύουν να εισχωρήσουν για να παίξουν τέτοια παιχνίδια δεν ξέρουν τι τους περιμένει.\nΗ ΕΛΕΥΘΕΡΗ ΠΑΤΡΙΔΑ σχεδιάζεται και χτίζεται ως κόμμα εξουσίας για να αναλάβει την διακυβέρνηση της χώρας την επόμενη μέρα. Δηλαδή την ώρα που όλοι αυτοί οι ανίκανοι που κυβερνούν την χώρα μας θα έχουν αποτύχει να αντιμετωπίσουν το οικονομικό τέρας που οι ίδιοι με την ανικανότητά τους δημιούργησαν. Εκείνη την ώρα ο λαός και η χώρα θα χρειαστεί ένα αποκούμπι να στηριχθεί για να μην διαλυθεί. Διαβλέποντας αυτόν τον κίνδυνο που έρχεται, δημιουργήσαμε την «ΕΛΕΥΘΕΡΗ ΠΑΤΡΙΔΑ για να παίξει αυτόν τον ιστορικό ρόλο της σωτηρίας της πατρίδας». Για να αλλάξει τη ροή της ιστορίας. .\nΩς πολιτική πρακτική θα εφαρμόσουμε τη μέση οδό ως πολιτική τακτική την τέλεια άμυνα, την τέλεια επίθεση. Αυτό όμως δεν σημαίνει ότι είμαστε ένα κόμμα του μεσαίου χώρου και αυτό γιατί πιστεύουμε ότι την πρώτη και μεγαλύτερη νίκη που κερδίζουν όσοι κυβερνούν και εξουσιάζουν τον κόσμο είναι ο διαχωρισμός του λαού σε μικρότερα κομμάτια για να μειώσουν τη δύναμή του και να τον ελέγχουν πιο εύκολα. Έτσι έχουμε τη δεξιά, το κέντρo, την αριστερά κ.λπ. Ισχύει πάντα το “διαίρει και βασίλευε”. Ο ελληνικός λαός θα πρέπει να κάνει την υπέρβασή του, να ξεφύγει από το ιδεολογικό εγώ του και ενωμένος να παλέψει για την σωτηρία και την ισχυροποίηση της πατρίδας μας. Αυτός είναι και ο σκοπός του κινήματός μας. Να ενώσουμε όλους τους Έλληνες. .\nΗ αιτία για την οποία έχουμε φτάσει στο σημείο που βρισκόμαστε ως λαός και ως χώρα είναι μία. Το συμφέρον. Ατομικό, οικογενειακό, επιχειρηματικό, ταξικό, κλαδικό, ξένο κ.λπ.\nΑυτό δημιούργησε το κομματικό κράτος και τους κρατικοδίαιτους επιχειρηματίες. Αυτό δολοφόνησε τον πρώτο κυβερνήτη του νέου Ελληνικού κράτους, Ιωάννη Καποδίστρια και αυτό είναι που έκανε την χώρα μας αντί για ανεξάρτητη, υπόδουλη.\nΤι όμως διαφορετικό μπορεί να προτείνει η ΕΛΕΥΘΕΡΗ ΠΑΤΡΙΔΑ; Το όραμα μιας ισχυρής Ελλάδας. Υπάρχει όραμα σήμερα; H απάντηση είναι όχι. Για το μόνο που ενδιαφέρονται αυτοί που κυβερνούν την Ελλάδα είναι να σέρνεται η χώρα μας για τα επόμενα εξήντα χρόνια, αρκεί αυτοί να νέμονται τα οφέλη της εξουσίας, πίνοντας με το καλαμάκι οι ίδιοι και οι δανειστές το αίμα του ελληνικού λαού.\nΗ ανάκτηση της εθνικής κυριαρχίας προϋποθέτει την ύπαρξη ελληνικής κυβέρνησης, δηλαδή κυβέρνησης που θα εργάζεται για το καλό του ελληνικού λαού και της πατρίδας και μια τέτοια κυβέρνηση μπορεί να προέλθει μόνο μέσα από την πολιτική κίνηση της «ΕΛΕΥΘΕΡΗΣ ΠΑΤΡΙΔΑΣ».\nΣυμμετέχουμε σε ένα παιχνίδι που οι κανόνες του ευνοούν τους ισχυρούς. Σωτηρία και ανάπτυξη στη χώρα μας χωρίς αλλαγή των κανόνων του παιχνιδιού δεν μπορεί να υπάρξει γιατί κανένα μικρό ψάρι δεν μπορεί να ζήσει στον ανοικτό ωκεανό, ούτε μπορεί κάποιος να κερδίσει ένα αγώνα αυτοκινήτων όταν ο ίδιος τρέχει με ένα αυτοκίνητο 1000 κ.ε. και οι άλλοι τρέχουν με αυτοκίνητα 3000 κ.ε.. Υπάρχουν χώρες, που σε τεχνογνωσία είναι αρκετές δεκαετίας μπροστά από εμάς και που επενδύουν στην έρευνα και στην καινοτομία, τεράστια ποσά και οπωσδήποτε αυτή τη στιγμή είναι πρακτικά αδύνατο να τις ανταγωνιστούμε. Να τονίσουμε εδώ ότι μεγάλο μέρος των ερευνητικών προγραμμάτων στις χώρες αυτές, υλοποιείτε μέσα στα πανεπιστήμια. Άμεσα, απαιτείται η ριζική αναμόρφωση της ελληνικής τριτοβάθμιας εκπαίδευσης ούτως ώστε, μεσοπρόθεσμα να πετύχουμε την είσοδο τουλάχιστον πέντε εκπαιδευτικών και ερευνητικών ιδρυμάτων στις λίστες των κορυφαίων είκοσι και αυτό θα επιτευχθεί.\nΗ ελληνική οικονομία στενάζει από έλλειψη χρήματος (ζήτησης). Αλλά ταυτόχρονα έχει και πρόβλημα παραγωγής (προσφοράς). Έτσι και αν μπορούσαμε να αυξήσουμε το χρήμα που θα εισέλθει στην ελληνική οικονομία θα ήταν σα να ρίχνουμε νερό σε ένα τρύπιο βαρέλι. Η Ελλάδα χρειάζεται χρήμα που θα μείνει στην αγορά θα κάνει κύκλο και θα γυρίσει τους τροχούς της ελληνικής οικονομίας. Άρα, ως μια πρώτη διαπίστωση μπορούμε να πούμε ότι η Ελλάδα χρειάζεται από τη μια μεριά πολύ χρήμα το οποίο όπως έχουν διαμορφωθεί τα πράγματα στην ευρωπαϊκή και παγκόσμια οικονομία, μπορεί να το βρει μόνο κόβοντας δικό της νόμισμα και από την άλλη μεριά χρειάζεται μια παραγωγική ανασυγκρότηση της χώρας. Το νόμισμα όμως μιας χώρας, αντικατοπτρίζει και την ισχύ της οικονομίας της, αλλά χαρακτηρίζει και όλο το έθνος. Γι’ αυτό και από την πρώτη στιγμή τόνισα ότι η Ελλάδα χρειάζεται ένα ισχυρό εθνικό νόμισμα.\nΠρέπει να κατανοήσουμε ότι στο νέο παγκοσμιοποιημένο οικονομικό και γεωπολιτικό περιβάλλον, μια χώρα δεν μπορεί να σταθεί χωρίς ισχυρή οικονομία και χωρίς διεθνείς συνεργασίες. Είναι μονόδρομος η συνεργασία των Ορθόδοξων κρατών.\nΕπιπλέον, η ελληνική οικονομία βρίσκεται στα όρια της και δεν μπορεί να αντέξει και τον πιο μικρό οικονομικό κραδασμό. Είναι σαν το αεροπλάνο που πετάει χαμηλά και αν χάσει λίγο ακόμα ύψος θα συντριβεί. Άρα η οποιαδήποτε αλλαγή νομίσματος πρέπει να γίνει με τρόπο ομαλό χωρίς να υπάρξει σταμάτημα των μηχανών του αεροπλάνου δηλαδή χωρίς να το αντιληφθεί η οικονομία, ή χρησιμοποιώντας μια γνωστή φράση “θα πρέπει η οικονομία να συνεχίσει να δουλεύει σαν ελβετικό ρολόι” αλλά και η αλλαγή να έχει σαν αποτέλεσμα την άμεση απόκτηση ύψους. Εννοείτε ότι σήμερα η οικονομία δεν δουλεύει σαν ελβετικό ρολόι. Αλλά τουλάχιστον να μην έχουμε επιπλέον κατάρρευση. Είδαμε τις αρνητικές επιπτώσεις των capital controls στην ελληνική οικονομία. Και τα πράγματα, πραγματικά θα ήταν τραγικά εάν υιοθετούνταν εισηγήσεις για την εισαγωγή ενός παράλληλου λογιστικού ή ηλεκτρονικού νομίσματος.\nΜια έξοδος από το ευρώ, ιδιαίτερα για μια μικρή χώρα με κατεστραμμένη οικονομία σαν την Ελλάδα, θα είναι καταστροφική εάν δεν συνοδευτεί και από την ταυτόχρονη έξοδο της από την Ευρωπαϊκή Ένωση, καθώς θα συνεχίσει να δεσμεύεται από τις συνθήκες της, έχοντας απλά ένα αδύναμο νόμισμα. Το εθνικό νόμισμα θα λύσει το πρόβλημα της ζήτησης και σε ένα μεγάλο βαθμό και της επένδυσης, ενώ η έξοδος από την Ευρωπαϊκή Ένωση θα αντιμετωπίσει το πρόβλημα της προσφοράς και ως επακόλουθο και το πρόβλημα της ανεργίας.\nΌσο και να σας φαίνεται παράξενο η κολώνα που στηρίζει μια χώρα που θέλει να είναι ελεύθερη και ανεξάρτητη στο σημερινό παγκόσμιο γεωπολιτικό τοπίο είναι μια ισχυρή εθνική υπηρεσία πληροφοριών. Η Εθνική Υπηρεσία Πληροφοριών, τάχιστα θα αναδιοργανωθεί και θα στελεχωθεί για να σταθεί στο ύψος των περιστάσεων που απαιτούν οι σημερινές γεωπολιτικές και οικονομικές συνθήκες και η ασφάλεια της χώρας.\nΕπίσης η εγκληματικότητα που μαστίζει τη χώρα θα εξαλειφτεί. Σε αυτό θα βοηθήσει και η δημιουργία ενός νέου σωφρονιστικού συστήματος, γιατί αυτό που υπάρχει είναι απαράδεκτο για μια πολιτισμένη χώρα.\nΈχουνε δημιουργήσει με την ανικανότητά τους και όχι μόνο, όσοι κυβέρνησαν την χώρα ένα τεράστιο δημόσιο χρέος που είναι σαν το βάρος που φορτώνει κάποιος στην πλάτη του και δεν μπορεί να τρέξει και όχι μόνο δεν μπορεί να τρέξει αλλά είναι τόσο βαρύ που θα τον πλακώσει και θα τον σκάσει. Δεν είμαστε ανόητοι. Θα το ξεφορτωθούμε.\nΓια να καταλάβετε το μέγεθος του προβλήματος θα σας πω ότι κάθε χρόνο πληρώνουμε γύρω στα 5,5 δισεκατομμύρια ευρώ μόνο για τόκους. Σκεφτείτε να έχετε συνάψει ένα δάνειο για το οποίο πληρώνεται μόνο τόκους. Αυτό σημαίνει ότι δεν θα εξοφλήσετε ποτέ το κεφάλαιο.\nΤο χρέος για πολλούς λόγους δεν πρέπει να πληρωθεί στο σύνολο του και δεν θα πληρωθεί. Αυτό θα πράξει η «ΕΛΕΥΘΕΡΗ ΠΑΤΡΙΔΑ». Απλά και καθαρά. Αυτή τη μάχη θα τη δώσει η δικής μας γενιά για τις επόμενες γενιές και θα την κερδίσει.\nΤα μνημόνια, η κρίση και η ανικανότητα έχουν δημιουργήσει μια τεράστια οικονομική και κοινωνική καταστροφή στη χώρα μας. Και εδώ η απάντησή μας θα είναι άμεση. Ούτε ένας Έλληνας άστεγος. Ούτε ένας πεινασμένος. Καμιά οικογένεια χωρίς ρεύμα και νερό. Μέσα σε μια διετία ούτε ένας άνεργος. Και επειδή η φτώχεια και η ανέχεια έχουν κλονίσει την ελληνική οικογένεια που αποτελεί το κύτταρο της χώρας και σε πολλές περιπτώσεις και την ψυχική υγεία των μελών της και αυτά τα προβλήματα δεν είναι γνωστά στον κρατικό μηχανισμό για να αντιμετωπιστούν, κλιμάκια από ψυχολόγους και κοινωνικούς λειτουργούς θα επισκεφτούν το κάθε ελληνικό σπίτι για να καταγράψουν τα προβλήματα και να μπορέσουν αυτά να αντιμετωπιστούν στο σύνολό τους. Υπάρχουν άνθρωποι που περνάνε δύσκολα και δεν το γνωρίζει κανείς. Δεν θα τους εγκαταλείψουμε. Ούτε ένας Έλληνας δεν θα μείνει αβοήθητος.\nΘα σταματήσουν αμέσως οι πλειστηριασμοί. Όσοι μπορούν να πληρώνουν τα δάνειά τους θα συνεχίσουν να το κάνουν. Οι υπόλοιποι για δύο χρόνια θα μπορούν να πληρώνουν το ποσό που επιθυμούν ανάλογα με τις οικονομικές δυνατότητές τους. Στα δύο χρόνια που η οικονομία θα έχει σημαντικά ανακάμψει θα μπορέσουν οι δανειολήπτες να επιλέξουν την χρονική διάρκεια αποπληρωμής των δανείων τους σύμφωνα με το νέο αυξημένο οικογενειακό τους εισόδημα. Όσα δάνεια επιμηκύνθηκαν στο παρελθόν π.χ. από 15 σε τριάντα χρόνια, ως συνέπεια της κρίσης, οι τόκοι που προήλθαν από την επιμήκυνση θα διαγραφούν και όσοι θα έχουν πληρωθεί μέχρι τότε, θα αφαιρεθούν από το κεφάλαιο. Νομίζω ότι οι άνθρωποι αυτοί έχουν αδικηθεί και θα πρέπει να διορθωθεί αυτή η αδικία. .\nΥπάρχουν άνθρωποι και επιχειρήσεις που λόγω της κρίσης τέθηκαν στο περιθώριο και σήμερα λόγω χρεών, δέσμευσης των τραπεζικών λογαριασμών τους, μη χρηματοδότησης τους κ.λπ. είναι αδρανείς. Όλοι αυτοί θα βοηθηθούν για να μπουν ξανά στην παραγωγική διαδικασία. Σε όλους θα δοθεί μια ευκαιρία. Όσοι έμαθαν από τα λάθη τους θα την αρπάξουν. Δεν θα δοθεί σε αυτές τις περιπτώσεις δεύτερη γιατί μετά θα είναι άδικο για τους υπόλοιπους.\nΥπάρχει ένα μεγάλο μέρος των ελληνικών οικογενειών που το εισόδημα τους δεν φτάνει για να καλύψουν τα έξοδα τους με αποτέλεσμα να έχουν συσσωρεύσει χρέη και αδυνατούν να ανταπεξέλθουν σε στοιχειώδες ανάγκες διαβίωσης. Όλες αυτές οι οικογένειες θα βοηθηθούν για να μπορέσουν να ρυθμίσουν τα χρέη τους να βάλουν σε μια τάξη τα οικονομικά τους και να αντιμετωπίσουν τα άμεσα προβλήματα διαβίωσης τους. Αν και είναι οικονομικά ορθό τα χρήματα να διαχέονται στην κατανάλωση μέσα από την επένδυση η ελληνική οικογένεια μέχρι να αρχίσει να αναπτύσσεται η οικονομία θα πρέπει στο ξεκίνημά της να βοηθηθεί. Είναι όπως ακριβώς το αυτοκίνητο που έχει μείνει από μπαταρία. Χρειάζεται μια άλλη μπαταρία για να πάρει μπρος. Όσα όμως και να κάνουμε στον τομέα της κυβερνητικής πολιτικής, εάν δεν ακολουθήσουμε μια απότομη αναπτυξιακή πορεία και δεν δημιουργήσουμε μέσα σε δύο χρόνια πάνω από ένα εκατομμύριο θέσεις εργασίας, θα αποτύχουν. Μια ρύθμιση π.χ. των παλαιών χρεών έστω και με μια μικρή δόση μπορεί να είναι ωφέλιμη μόνο εάν το ατομικό, οικογενειακό η εταιρικό εισόδημα αυξηθεί τόσο ώστε να υπάρχει περίσσευμα για να πληρωθούν και τα ρυθμισμένα παλιά χρέη.\nΘα προχωρήσουμε άμεσα στην εκμετάλλευση των ελληνικών υδρογονανθράκων για να καλύψουμε σε πρώτη φάση το 100% των ενεργειακών αναγκών της χώρας πράγμα το οποίο θα ισχυροποιήσει την ελληνική οικονομία στον παγκόσμιο χώρο. Τίποτα δεν θα δοθεί σε ξένους και ότι δόθηκε όπως προανέφερα θα εθνικοποιηθεί.\nΣτη μάχη της ανάπτυξης είναι απαραίτητο να ενεργοποιηθούν ταυτόχρονα ο δημόσιος και ο ιδιωτικός τομέας της οικονομίας.\nΗ χώρα θα χτιστεί από την αρχή σε σωστές βάσεις. Θα υπάρξει κεντρικός σχεδιασμός σε όλους τους τομείς που θα στοχεύει στα επόμενα εκατό χρόνια. Η χώρα θα μεταβληθεί σε ένα απέραντο εργοτάξιο για το χτίσιμο της νέας Ελλάδας. Τίποτα όμως δεν θα γίνει χωρίς σχέδιο. Θα απαιτηθεί ένα τεράστιο πρόγραμμα δημοσίων επενδύσεων με το σκεπτικό όμως ούτε μια μονάδα νομίσματος να μην πάει χαμένη. Κακοτεχνίες, ημιτελή έργα και αχρείαστα έργα δεν πρόκειται να υπάρξουν. Σε κάθε δημόσιο έργο θα υπάρχει η αρχική κοστολόγησή του από τις αρμόδιες κρατικές υπηρεσίες θα ακολουθεί η τεκμηριωμένη αντιπρόταση από τις ενδιαφερόμενες επιχειρήσεις και αφού γίνει και η μελέτη των στοιχείων θα διαμορφώνεται από το δημόσιο η τιμή στην οποία θα βγαίνει το έργο στη δημοπρασία. Η επιλογή του αναδόχου θα γίνεται με κλήρωση θέτοντας ανώτερο όριο δημόσιων έργων στα οποία θα μπορεί ταυτόχρονα να δραστηριοποιείται μια επιχείρηση. Με τον τρόπο αυτό θα σταματήσουν τα δωράκια, οι κακοτεχνίες μια και πολλά δημόσια έργα σήμερα δημοπρατούνται ακόμα και στο ήμισυ του κόστους αλλά και οι συμπληρωματικές συμβάσεις που φτάνουν ένα έργο σε τιμές πολλαπλάσιες από αυτές που έχουν δημοπρατηθεί.\nΧρειάζεται μια νέα δημόσια διοίκηση που να ανταποκρίνεται στις σύγχρονες συνθήκες. Αυτό που επιχειρήθηκε στα χρόνια των μνημονίων ήταν μόνο μια αριθμητική μείωση των δημοσίων υπαλλήλων με αποτέλεσμα η δημόσια διοίκηση να βραχυκυκλώσει. Το ελληνικό δημόσιο είναι όπως ένα παλαιό πολεμικό πλοίο που απαιτεί για να είναι πλήρως επιχειρησιακό να είναι στελεχωμένο με εκατό άτομα πλήρωμα. Εάν μειώσουμε το προσωπικό σε εξήντα άτομα τότε το πλοίο δεν θα μπορεί να ανταποκριθεί στον επιχειρησιακό του ρόλο. Απαιτείται η ναυπήγηση ενός νέου πλοίου το οποίο θα είναι σχεδιασμένο να λειτουργεί με εξήντα άτομα προσωπικό.\nΟι ασάφειες των μνημονιακών νόμων, η κακή διατύπωση τους και πολλές φορές οι αλληλοσυγκρουόμενες διατάξεις τους, δημιούργησαν ακόμα μεγαλύτερα εμπόδια στην λειτουργία του κράτους.\nΈνα νέο δημόσιο κράτος απαιτεί νέες ιδιόκτητες κτιριακές εγκαταστάσεις που θα ανταποκρίνονται στις σύγχρονες και μελλοντικές απαιτήσεις της δημόσιας διοίκησης. Για το σκοπό αυτό σε κάθε πόλη θα δημιουργηθούν πάρκα δημοσίων υπηρεσιών εύκολα προσβάσιμα στους υπαλλήλους και στους πολίτες.\nΕπιπλέον απαιτείται ένα ολοκληρωμένο και συνδεδεμένο μηχανογραφικό σύστημα φτιαγμένο από ελληνικά μυαλά που θα ανταποκρίνεται στις τωρινές αλλά και μελλοντικές αναπτυξιακές απαιτήσεις της χώρας.\nΘα γίνει κωδικοποίηση και απλοποίηση της ελληνικής νομοθεσίας η οποία θα μείνει αμετάβλητη τις επόμενες δεκαετίες.\nΤο προσωπικό θα εισέρχεται στο δημόσιο τομέα με αντικειμενικά κριτήρια μέσω του ΑΣΕΠ ο ρόλος του οποίου θα αναβαθμισθεί. Θα υπάρχει αξιολόγηση του προσωπικού αλλά αυτό προϋποθέτει την ύπαρξη παιδείας. Γιατί αλλιώς η αξιολόγηση θα καταλήξει να γίνεται με κομματικά, συγγενικά, φιλικά ή ρουσφετολογικά κριτήρια.\nΦιλοσοφία του νέου ελληνικού κράτους θα είναι η πρόληψη. Είναι καλύτερα να δομήσουμε μια κοινωνία που θα δημιουργεί όλο και λιγότερο αρρώστους, παρά να προσπαθούμε να χτίσουμε όλο ένα και περισσότερα νοσοκομεία για να αντιμετωπίσουμε τις ιατρικές ανάγκες μιας κοινωνίας που δημιουργεί όλο και περισσότερους αρρώστους.\nΕίναι προτιμότερο μέσω της παιδείας να δημιουργήσουμε τις συνθήκες μείωσης της εγκληματικότητας, παρά να αυξάνουμε συνεχώς το προσωπικό της αστυνομίας και των αριθμό των φυλακών για την κατασταλτική της αντιμετώπιση.\nΓια να επιτευχθεί το μέγιστο οικονομικό όφελος για το κοινωνικό σύνολο απαιτείται η ύπαρξη, η συνύπαρξη, η σύμπραξη και η συνεργασία του ιδιωτικού και του δημοσίου τομέα. Στην σημερινή παγκόσμια οικονομική πραγματικότητα η μηχανή των κρατικών οικονομιών είναι ο ιδιωτικός τους τομέας. Και αν παρομοιάσουμε την οικονομία με ένα αυτοκίνητο, η μηχανή του είναι ο ιδιωτικός τομέας και το τιμόνι, οι ταχύτητες και τα πετάλια ο δημόσιος τομέας. Όσο πιο ισχυρή είναι η μηχανή τόσο πιο γρήγορα θα τρέξει το αυτοκίνητο. Αλλά χωρίς τιμόνι θα βγει εκτός δρόμου στην πρώτη στροφή.\nΠαλαιότερα ακούγονταν απόψεις όπως «αφήστε τον ιδιωτικό τομέα να αναπτυχθεί» Σήμερα ο εναπομείναν ιδιωτικός τομέας είναι πολύ μικρός και πολύ αδύναμος να σηκώσει την Ελλάδα μόνος του. Πρέπει επομένως να ξαναχτιστεί ο ιδιωτικός τομέας και αυτό μπορεί να γίνει μόνο με κεντρικό σχεδιασμό.\nΚαι επιπλέον ισχυρή οικονομία και κατ’ επέκταση ισχυρή Ελλάδα μπορεί να υπάρξει παρά μόνο μέσα από τις ελληνικές επενδύσεις και την ελληνική μικρομεσαία επιχείρηση. Το διεθνές επενδυτικό κεφάλαιο έχει μετατραπεί από παραγωγικό σε τυχοδιωκτικό και κερδοσκοπικό. Στόχος είναι να έχουμε ξένες άμεσες επενδύσεις, αξιοποιώντας τα δίκτυα του απόδημου ελληνισμού αλλά και δημιουργώντας στρατηγικές συνεργασίες με ξένες κρατικές και ιδιωτικές επιχειρήσεις.\nΥπάρχουν δύο ομάδες χωρών. Οι χώρες που διαθέτουν κεφάλαια, τεχνολογία και τεχνογνωσία, που επενδύουν στην παιδεία, στην έρευνα και στην ανάπτυξη και οι χώρες που βασίζονται στην παραγωγή προϊόντων χαμηλού κόστους λόγω του φτηνού εργατικού δυναμικού. Οι χώρα μας συνεχώς διολισθάνει προς την δεύτερη ομάδα χωρών. Αυτό επιβεβαιώνουν και οι σχετικές έρευνες που δείχνουν συνεχής μείωση του εξειδικευμένου εργατικού δυναμικού.\nΑυτός ήταν και ο σχεδιασμός των δανειστών. Τόνωση της ανταγωνιστικότητας της ελληνικής οικονομίας μέσω της εσωτερικής υποτίμησης. Για να μπορέσει η Ελλάδα, να βελτίωσει την ανταγωνιστικότητα της οικονομίας της, σε σχέση με χώρες που παράγουν ομοειδή προϊόντα μέσω της εσωτερικής υποτίμησης θα πρέπει να πέσουμε σε μισθούς των 100 – 250 ευρώ το μήνα. Αυτό είναι το όραμα αυτών που κυβερνούν την χώρα; Ο στόχος της Ελλάδας δεν είναι να ανταγωνίζεται τριτοκοσμικές χώρες αλλά να γίνει μια από τις πιο αναπτυγμένες χώρες του κόσμου. Και αυτό θα γίνει εάν στοχεύσουμε στην ποιότητα.\nΗ παραγωγική μηχανή, θα δημιουργηθεί μέσω βραχυπρόθεσμου, μεσοπρόθεσμου και μακροπρόθεσμου σχεδιασμού. Πρώτα, δημιουργούμε το βραχυπρόθεσμο χτίζοντας παράλληλα το μεσοπρόθεσμο και το μακροπρόθεσμο. Άρα, πριν να δημιουργήσουμε την δυνατότητα παραγωγής από τον ελληνικό ιδιωτικό τομέα προϊόντων υψηλής τεχνολογίας κλπ., που θα φτάσουμε μεσοπρόθεσμα και μακροπρόθεσμα και στην παραγωγή αυτών, χρειαζόμαστε τη δημιουργία μεταποιητικών επιχειρήσεων οι οποίες μπορούν να συσταθούν και να λειτουργήσουν σε σύντομο χρονικό διάστημα (βραχυπρόθεσμα). Π.x. στην ένδυση, στην υπόδηση, στα έπιπλα, στα αντικείμενα καθημερινής χρήσης, στη μεταποίηση γεωργικών και κτηνοτροφικών προϊόντων. Επίσης, απαιτείται η τόνωση της γεωργίας και της κτηνοτροφίας με αντικατάσταση αντίστοιχων εισαγωγικών προϊόντων με ελληνικά.\nΤίποτα δεν πρόκειται να πωλείται στην Ελλάδα εάν δεν παράγεται σ’ αυτήν.\nΗ Ελλάδα θα επενδύσει πρωταρχικά όπου έχει ανταγωνιστικό πλεονέκτημα. Π.χ. θα βοηθηθεί ο τουρισμός μέσα από τα έργα υποδομών που θα δημιουργηθούν αλλά θεσπίζοντας και ως 13ο μισθό το επίδομα αδείας για να έχουν όλοι οι Έλληνες τη δυνατότητα να πηγαίνουν διακοπές.\nΜεγάλη σημασία θα δοθεί στον τομέα των τροφίμων γιατί αυτό έχει σχέση πέρα και από την ανάπτυξη και με την υγεία του ελληνικού λαού. Για τον λόγο αυτό θα καθιερωθούν τα πιο απαιτητικά πρότυπα παραγωγής και θα θεσπίσει η πιο αυστηρή νομοθεσία που υπάρχει στον κόσμο στο τομέα των τροφίμων. Τα πάντα θα ελέγχονται. Ελληνικά λιπάσματα, ελληνικά φυτοφάρμακα, ελληνικές ζωοτροφές. Στόχος να καθιερωθεί το ελληνικό τρόφιμο ως το καλύτερο στον κόσμο. Για να το επιτύχουμε αυτό θα καθιερωθεί κατώτερη τιμή παραγωγής. Όσοι κτηνοτρόφοι και γεωργοί παράγουν σύμφωνα με όσα θεσπιστούν θα κερδίζουν ένα πολύ καλό εισόδημα. Είναι εργασία που δικαιούται να αμείβεται ικανοποιητικά. Όσοι όμως κατά τον έλεγχο διαπιστωθεί ότι δεν παράγουν σύμφωνα με όσα ορίζουν τα πρότυπα και ο νόμος θα βγαίνουν οριστικά από το παιχνίδι.\nΔεν θα επιτρέπεται σε ξένες αλυσίδες σουπερ μαρκετ να δραστηριοποιούνται στην Ελλάδα. Σίγουρα δεν μπορούμε να ταΐσουμε όλο τον κόσμο. Όμως ανάλογα με τις νέες παραγωγικές δυνατότητες της χώρας θα δημιουργήσουμε αλυσίδες σούπερ μάρκετ σε φιλικές χώρες και σε στοχευόμενες αγορές μέσα από κρατικές συμφωνίες.\nΗ αναπτυξιακή πορεία της οικονομίας θα υποστηριχτεί με μια τεράστια μείωση της άμεσης και έμμεσης φορολογίας π.χ. ενιαίος συντελεστής Φ.Π.Α. 12%, μεγάλη μείωση στο φόρο φυσικών και νομικών προσώπων, κατάργηση του ΕΝΦΙΑ και μεγάλη μείωση του φόρου κατανάλωσης στα καύσιμα.\nΈνα τέτοιο όμως εγχείρημα απαιτεί ισχυρό και εξειδικευμένο τραπεζικό τομέα καθώς και μια κεντρική τράπεζα που θα μπορεί να ανταποκριθεί στο νέα οικονομική πραγματικότητα. Το τραπεζικό σύστημα θα χτιστεί με σχέδιο από την αρχή.\nΗ Ελλάδα θα γίνει η χώρα που ο καθένας θα μπορεί να πραγματοποιήσει το όνειρό του. Αν δημιουργήσουμε τις συνθήκες που το παιδί του πιο φτωχού και αμόρφωτου Έλληνα που ζει π.χ. στο πιο απομακρυσμένο χωριό, εάν το παιδί αυτό έχει σχέδια και στόχους, να μπορέσει να τους πραγματοποιήσει ακόμα και αν αυτός είναι να δημιουργήσει μια πολυεθνική επιχείρηση νομίζω ότι θα έχουμε πετύχει τουλάχιστον στον οικονομικό τομέα.\nΕίπαμε πολλά δεν μπορέσαμε να τα πούμε όλα. Για να γίνουν όμως όσα είπαμε και πολλά περισσότερα που δεν είπαμε, χρειάζονται άνθρωποι που θα ταχθούν με καθήκον στο σκοπό αυτό. Η ΕΛΕΥΘΕΡΗ ΠΑΤΡΙΔΑ είναι ένα περιβόλι που χωράει όλους τους Έλληνες. Ελάτε όλοι μαζί να δημιουργήσουμε την Ελλάδα που μας αξίζει.\nΑπό την πρώτη στιγμή που τάχθηκα στον αγώνα της ΕΛΕΥΘΕΡΗΣ ΠΑΤΡΙΔΑΣ, μαζί με άλλους φίλους αγωνιστές, υπήρξαν πολλοί που πίστεψαν και προσωπικά σε μένα και στο όραμα της ΕΛΕΥΘΕΡΗΣ ΠΑΤΡΙΔΑΣ. Θέλω να τους διαβεβαιώσω ότι δεν θα προδώσω ποτέ την εμπιστοσύνη τους.\nΣας ευχαριστώ. Καλή Ανάσταση σε όλους και στην πατρίδα.


Ελληνόπουλα ραπάρουν για τα προσφυγόπουλα και κάνουν το... - Star.gr\nΕΛΛΑΔΑ Σάββατο, 23 Απριλίου 2016, 11:14\nΕλληνόπουλα ραπάρουν για τα προσφυγόπουλα και κάνουν το διαδίκτυο να ΔΑΚΡΥΣΕΙ!\nΤο τραγούδι του 2ου Δημοτικού Σχολείου Κρόκου Κοζάνης πήρε βραβείο\nΣυγκλονίζουν η ευαισθησία των στίχων αλλά και οι ερμηνείες μαθητών του δημοτικού στο τραγούδι ο "Πρόσφυγας", που πραγματεύεται τον Γολγοθά μικρών προσφυγόπουλων που ξεριζώνονται χωρίς να το θέλουν από την πατρίδα τους.\nΤο 2ο Δημοτικό Σχολείο Κρόκου, Κοζάνης, βραβεύτηκε στις 18 Απριλίου στην Τεχνόπολη του Δήμου Αθηναίων με το Ειδικό Βραβείο της Ύπατης Αρμοστείας του OHE για τους Πρόσφυγες για το εν λόγω τραγούδι.\nΗ συμμετοχή ήταν στα πλαίσια του 3ου Πανελλήνιου Διαγωνισμού ραδιοφωνικού ηχητικού μηνύματος και τραγουδιού "Κάν’ το ν’ ακουστεί - 2016" που διοργάνωσε το Τμήμα Εκπαιδευτικής Ραδιοτηλεόρασης του Υπ. Παιδείας, το europeanschooradio.eu κι ο Ο.Π.Α.Ν.Δ.Α.\nΤο σχολείο ευχαριστεί τα παιδιά της Δ' Τάξης΄και τη δασκάλα Κάμπερ Ελπίδα που αποτύπωσαν σε 79 ζωγραφιές τους στίχους του τραγουδιού, τον κ. Γιώργο Κασαπίδη για τη φωτογραφία με τα προσφυγόπουλα στην Ειδομένη, τον Γιώργο Καρακούλια για τη βοήθεια στο Shelter Musicstudio και φυσικά τον... Γιώργο (10χρονών), τον Βαγγέλη (10 χρονών) και τη Δήμητρα (7 χρονών) που τραγουδούν.\nΥπεύθυνος Εκπαιδευτικός: Βασίλης Πετρίδης (στίχοι/μουσική).\nΟι στίχοι του κομματιού:\nΉρθε πάλι στ�� όνειρό μου\nΠηγή: 2ο Δημ. Σχ. Κρόκου - Ο Πρόσφυγας


ΛΑ.Ο.Σ Φωκίδος: ΣΥΝΕΝΤΕΥΞΗ ΤΥΠΟΥ ΠΡΟΕΔΡΟΥ ΛΑ.Ο.Σ. ΣΤΗΝ 76Η ΔΕΘ\nΣΥΝΕΝΤΕΥΞΗ ΤΥΠΟΥ ΠΡΟΕΔΡΟΥ ΛΑ.Ο.Σ. κ. Γ. ΚΑΡΑΤΖΑΦΕΡΗ ΣΤΗΝ 76Η ΔΕΘ\nΠρόεδρος ΛΑ.Ο.Σ. κ. Γ. Καρατζαφέρης:\n«Κυρίες και κύριοι, εμείς είμαστε συνεπείς στην ώρα μας. Συνήθως οι πολιτικοί αρχηγοί φροντίζουν να στήνουν τους δημοσιογράφους. Επειδή όμως συμβαίνει αυτός ο πολιτικός αρχηγός να παραμένει δημοσιογράφος, ξέρει τι σημαίνει συνέπεια εις το χρόνο.\nΕξάλλου εμείς δεν έχουμε και καμία δυστοκία, για να μπορέσουμε να περάσουμε τις θέσεις μας και το πρόγραμμά μας. Άλλοι έχουν δυστοκία, άλλοι δυσκολεύονται, άλλοι καθυστερούν να βγάλουν ανακοινώσεις όταν βγαίνουν τα διάφορα "τσιτάτα" από την Κυβέρνηση.\nΕίναι αυτοί οι οποίοι δεν είναι προετοιμασμένοι να αντιμετωπίσουν όχι μόνο σταθερά προβλήματα, αλλά και απρόβλεπτα και απρόοπτα, τα οποία προκύπτουν και διαρκώς θα προκύπτουν προϊόντος του χρόνου, από τη στιγμή που η Ελλάδα πηγαίνει από το κακό στο χειρότερο.\nΓια μας είναι μια εξαιρετικά σημαντική ημέρα σήμερα. O Λαϊκός Ορθόδοξος Συναγερμός αφήνει την παιδική ηλικία και μπαίνει στην εφηβεία. Γινόμαστε έντεκα (11) ετών και είμαι εξαιρετικά ικανοποιημένος και υπερήφανος για ότι πετύχαμε σε αυτά τα έντεκα χρόνια.\nΠετύχαμε κάτι, το οποίο δεν έχει πετύχει κανείς πριν, και το καταθέτω με παρρησία. Θυμίζω ότι από το 1950 έγιναν πάρα πολλές προσπάθειες να γίνουν κόμματα, για να εμβολίσουν τους δύο μεγάλους σχηματισμούς, από τον Κανελλόπουλο και το Μαρκεζίνη, μέχρι το Στέφανο Στεφανόπουλο, τον Κωστή Στεφανόπουλο, τον Αντώνη Σαμαρά, τον Τρίτση, τον Αρσένη, τον Τσοβόλα, τον Αβραμόπουλο, το Μάνο, άνθρωποι οι οποίοι είχαν διατελέσει και Πρωθυπουργοί αλλά και Υπουργοί και οι οποίοι δεν κατόρθωσαν να διεμβολίσουν τον δικομματισμό.\nΌταν λοιπόν ξεκινήσαμε το 2000 όλα τα προγνωστικά ήταν αντίθετα, εξάλλου ήταν νωπή ακόμα η φράση του Ευάγγελου Αβέρωφ ότι "όποιο πρόβατο βγαίνει από τη στάνη το τρώει ο λύκος". Πολύ σωστή η σκέψη του Αβέρωφ, δεν συμπεριελάμβανε βεβαίως τα κριάρια, και ακριβώς εκεί είναι η διαφορά.\nΕμείς λοιπόν κόντρα στην κόντρα των μεγάλων, έχουμε περγαμηνές: Δύο εκλογές στο Ευρωκοινοβούλιο με διπλάσια κοινοβουλευτική δύναμη τη δεύτερη φορά, 50% άνοδο στη δεύτερη εκλογή και σήμερα ο σταθερός παράγοντας στην κεντρική πολιτική σκηνή.\nΠρέπει να πω για άλλη μια φορά ότι αισθάνομαι ικανοποιημένος και μεγάλο βάρος από την πρωτιά στη δημοφιλία ανάμεσα στους πολιτικούς αρχηγούς, που μου έδωσαν δύο συνεχόμενες δημοσκοπήσεις της Metron Analysis αλλά και προχτές το "Βαρόμετρο" της Καθημερινής και του ΣΚΑΪ.\nΑυτό σημαίνει ότι ο κόσμος αντιλαμβάνεται το σωστό, το ορθόν ή αν θέλετε ακόμα και το ευφυές. Εγκλωβισμένος για χρόνια στις πελατειακές σχέσεις, σήμερα προσπαθεί να αποδράσει απ΄ αυτές, αν και κάποιοι με πολιτικές πρακτικές προσπαθούν να τον επανεγκλωβίσουν.\nΑυτό το φαινόμενο της εφεδρείας, που έβγαλε η Νέα Δημοκρατία και υιοθέτησε ασμένως το ΠΑΣΟΚ, έχει ένα μυστικό: Τον έλεγχο του εκλογικού Σώματος. Θα γίνουν πράγματα και θαύματα, ποιος θα μπαίνει στην εφεδρεία, ποιος θα φεύγει. Γιατί βεβαίως εφεδρεία κατά το ΠΑΣΟΚ είναι ο προθάλαμος της απόλυσης, ενώ εφεδρεία κατά τη Νέα Δημοκρατία είναι να κάθεται κάποιος εννέα χρόνια και να πληρώνεται.\nΑυτά είναι τραγικά πράγματα, τα οποία ομολογώ δεν μπορώ να τα κατανοήσω, τι μπορεί να εξυπηρετούν; Όταν είμαστε μία χώρα που έχουμε ανάγκη να δουλέψουμε πολύ σκληρά και περισσότερες ώρες, έρχεται ένα κόμμα που διεκδικεί την εξουσία και λέει "όχι, μέχρι εννιά χρόνια θα πληρώνεστε και θα κάθεστε και θα παίρνετε το βασικό μισθό". Ποια είναι η πρακτική, τι εξυπηρετεί;\nΔηλαδή κάποιοι, οι οποίοι με τον άλφα ή βήτα τρόπο εξυπηρετήθηκαν και είναι στο δημόσιο, να κάθονται, να πληρώνονται και να παίρνουν και τη δουλειά των ανέργων στην ελεύθερη οικονομία. Αυτά είναι εγκληματικά λάθη, τα οποία εάν κάποτε εφαρμοσθούν, θα οδηγήσουν την Ελλάδα ακόμα χειρότερα από ότι είναι σήμερα.\nΥπάρχει χειρότερο από το σήμερα; Πέρυσι σας είχα πει ότι φέτος θα είναι τα πράγματα χειρότερα. Δυστυχώς επιβεβαιώθηκα. Φέτος δεν μπορώ να πω το ίδιο για του χρόνου, γιατί δεν μπορεί να υπάρξει άλλο χειρότερα. Μετά από το κώμα είναι ο θάνατος. Εκεί ζούμε, εκεί βρισκόμαστε.\nΠοια είναι η Ελλάδα σήμερα; Ύφεση, έλλειμμα, δημόσιο χρέος, ανεργία, πτωχεύσεις, λουκέτα και ανασφαλές τραπεζικό σύστημα. Αυτή είναι η Ελλάδα σήμερα. Γιατί έφθασε το τραπεζικό σύστημα σήμερα σε αυτή την κατάσταση που είναι, για ποιο λόγο; Κάποιος δεν έκανε σωστά τη δουλειά του κι αυτός που δεν έκανε σωστά τη δουλειά του είναι η Τράπεζα της Ελλάδος.\nΣήμερα σχεδόν όλες οι τράπεζες, άλλες το ομολογούν, όπως είναι η Εμπορική, η οποία εν πάση περιπτώσει έχει παρτενέρ και ίσως φοβάται λιγότερο -αν και ο παρτενέρ σήμερα μειώθηκε κατά μία μονάδα από τον οίκο αξιολόγησης-, ομολογεί ότι έχει 30% επισφάλεια. Εδώ μας λένε ότι έχει 9%. Με 30% όμως επισφάλεια, δεν υπάρχει τραπεζικό σύστημα. Γιατί, κάποιος φταίει. Γιατί δεν έγιναν οι συγχωνεύσεις από την πρώτη ημέρα.\nΚι εγώ φώναζα στον Καραμανλή ότι το πρώτο, το κλειδί της υποθέσεως είναι οι συγχωνεύσεις. Συγχωνεύσεις οι οποίες έπρεπε να γίνουν όχι μόνο με μία παρότρυνση, αλλά και με νομοθετική ρύθμιση που να τις επιβάλλει σε ένα βαθμό. Έτσι δεν θα είχαμε αυτή την κατάσταση, αυτή την κατάντια σήμερα των τραπεζών.\nΣήμερα επέρχεται ο αφελληνισμός των τραπεζών. Υπήρξε μια παροδική έκρηξη του Χρηματιστηρίου, με τη συγχώνευση της EUROBANK με την ALPHA, που ποιος δεν την ήθελε; Αλλά μία παράμετρο δεν είδατε, ότι ο "Καταριανός" και όχι καταραμένος έχει πάρει το 18%-20% της τράπεζας.\nΕνώ τα μεγάλα ιστορικά μετοχικά κεφάλαια, όπως ο κ. Κωστόπουλος, περιορίζονται στο 3% και η οικογένεια Λάτση σε ποσοστά σχεδόν στη μέση του "Εμίρη". Τι σημαίνει αυτό; Περνάει ο έλεγχος σε ξένα κεφάλαια, πράγμα που σημαίνει μία δυστοκία χρηματοδοτήσεως των ελληνικών επιχειρήσεων.\nΆρα λοιπόν, αύριο το πρωί, επειδή θα ακολουθήσουν και άλλες, αναγκαστικές πλέον συγχωνεύσεις και όχι εθελοντικές όπως λέγαμε εμείς, τα ξένα κεφάλαια είναι αυτά τα οποία θα δρομολογούν δίκην τροχονόμου σε ποιον θα πάνε τα μεγάλα έργα ή οι μεγάλες επιχειρήσεις της χώρας. Άρα, χάσαμε ένα ακόμα εργαλείο.\nΤο άλλο εργαλείο, το απαραίτητο για την ανάπτυξη της χώρας, το χάσαμε επί Σημίτη, όταν μπήκαμε στην ΟΝΕ. Χάσαμε το Χολαργό, χάσαμε το Νομισματοκοπείο, το Τυπογραφείο. Σας θυμίζω ότι από αυτή την τεράστια οικονομική κρίση, που πέρασε η Αμερική, σώθηκε γιατί είχε τα τυπογραφεία της και τύπωσε τόσα δολάρια ο Ομπάμα, όσα δεν είχαν τυπωθεί από το δεύτερο παγκόσμιο πόλεμο μέχρι σήμερα, αλλά, σώθηκε η οικονομία της Αμερικής.\nΕμείς δεν έχουμε αυτή τη δυνατότητα, την απωλέσαμε τότε και την απωλέσαμε κάτω από το σύνθημα του κ. Σημίτη, ο οποίος ενήργησε ερήμην του ελληνικού λαού. Δεν έγινε δημοψήφισμα όπως έγινε σε άλλες χώρες και το απέρριψαν - θυμίζω τη Δανία και την οικονομική κατάσταση σήμερα της Δανίας.\nΟ κ. Σημίτης μας είπε τότε, ψευδώς, ότι μπαίνουμε στην Ευρωπαϊκή Ένωση, για να υπάρχει μία σιγουριά, να μην υπάρχει διολίσθηση, να μην υπάρχει υποτίμηση, και φοβισμένοι εμείς από τις υποτιμήσεις του ΠΑΣΟΚ δεν αντιδράσαμε.\nΔεν μας είπε όμως ότι θα έχουμε μία υπερτίμηση στο βαθμό που την είχαμε απέναντι στο δολάριο, η ισοτιμία του οποίου όταν μπήκαμε στο ευρώ, ήταν 0,87 ενώ τώρα είναι ακριβώς το διπλάσιο. Τα ελληνικά προϊόντα εξαφανίστηκαν από μια σειρά αγορών.\nΤα ελληνικά προϊόντα εξαφανίστηκαν από μια σειρά αγορών, γιατί έγιναν πανάκριβα. Ενώ χώρες συνδεδεμένες με το δολάριο, μπορούν και πουλούν, όχι μόνο στην Αμερική ευκόλως, αλλά και στην ίδια την Ευρώπη.\nΓιατί η Ευρώπη στο Μόναχο, στην κεντρική αγορά, προτιμά τα γεωργικά προϊόντα της Τυνησίας ή της Αιγύπτου, που είναι πολύ φτηνότερα από τα ελληνικά. Άρα εμείς τιμωρούμεθα για την είσοδο μας στο Ευρώ. Τιμωρούμεθα ότι οι αποθήκες μας είναι γεμάτες βαμβάκι γιατί η Ευρώπη αγοράζει βαμβάκι για τη δική της εξωτερική πολιτική από τις χώρες δορυφόρους.\nΑυτά τα λέω, γιατί κάποιοι αφελώς και ευκόλως λένε ότι για όλα φταίει η Ελλάδα. Φταίνε και κάποιοι άλλοι. Απλώς η Ελλάδα δεν έχει δύναμη να υποδείξει τα όποια δίκαιά της, τα οποία χάνει ακριβώς από αυτή την αλόγιστη πολιτική των δυο κυβερνήσεων του ΠΑΣΟΚ και της Νέας Δημοκρατίας.\nΧάνει γιατί επέτρεψε την κλοπή του δημοσίου χρήματος. Όχι μόνο από στελέχη της, πρωτοκλασάτα στελέχη. Σας θυμίζω ότι κάποιοι εξ αυτών έφτασαν να διεκδικούν την προεδρία ενός κυβερνώντος κόμματος και την Πρωθυπουργία και σήμερα είναι το πλέον απαξιωμένο πολιτικό στέλεχος για λόγους κλοπής. Κλοπή, η οποία έγινε συνειδητά από τα ταμεία των δυο μεγάλων κομμάτων. Γι΄ αυτό δεν ευρέθησαν τα χρήματα της SIEMENS.\nΚαι ο δικός μας βουλευτής που ήταν στην Επιτροπή 19 φορές, -εκ των οποίων τις περισσότερες εγγράφως-, ζήτησε να γίνει έλεγχος των Ταμείων και των ταμιών των κομμάτων και το αρνήθηκαν από κοινού τα δύο μεγάλα κόμματα. Για να φτάσουμε στον εμπαιγμό του ελληνικού λαού. Εμπαιγμός, ο οποίος πέρασε και μέσα στα γραφεία σας, των δημοσιογράφων, που εσείς αναδείξατε επί 2 χρόνια το σκάνδαλο της SIEMENS. Πρώτο, στα δελτία ειδήσεων, στα πρωτοσέλιδα στις εφημερίδες σας.\nΚαι ήρθε ο εμπαιγμός ότι δεν υπήρξε κανένας ένοχος. Κανείς. Μηδέν. Τίποτα. Και το αποσιωπήσαμε όλοι. Το κρατάμε βέβαια εμείς όσο μπορούμε ανοιχτό το θέμα. Και είναι δέσμευση δική μας όταν θα έρθουμε στα πράγματα, και αυτό θα γίνει πάρα πολύ σύντομα, εμείς θα ανοίξουμε όλους τους φακέλους. Οι νομιμοποιήσεις οι οποίες έγιναν μέσω αυθαιρέτων νόμων δεν αποτελούν δίκαιο για τον Έλληνα πολίτη. Εκείνοι οι οποίοι έβαλαν βαθιά το χέρι στο δημόσιο πορτοφόλι θα πληρώσουν, όσα χρόνια και αν έχουν περάσει.\nΗ κατάσταση είναι εξαιρετικά δύσκολη. Τα λουκέτα πολλαπλασιάζονται. Περπατήστε τους κεντρικούς δρόμους της Θεσσαλονίκης. Περπατήστε τους κεντρικούς δρόμους της πρωτεύουσας ή οποιασδήποτε πόλης της Ελλάδας. Καθημερινώς αυξάνονται τα ενοικιαστήρια. Είπα στον κ. Βενιζέλο όταν ανέλαβε: «θα έχεις πετύχει αν λιγοστέψουν τα ενοικιαστήρια». Τα ενοικιαστήρια πολλαπλασιάζονται με μεγαλύτερη πρόοδο, πράγμα που σημαίνει ότι θνήσκει η αγορά.\nΔεν θα παραδώσω μαθήματα οικονομίας, αλλά ευθέως αντιλαμβάνεστε όλοι ότι όταν κλείνει ένα μαγαζί σημαίνει πρόσθετη ανεργία. Ανεργία την οποία πρέπει να πληρώσει το κράτος, ένα κράτος όμως, το οποίο δεν εισπράττει ούτε φόρο εισοδήματος ούτε ΦΠΑ από τη κλεισμένη επιχείρηση.\nΗ παρούσα κυβέρνηση ό,τι είχε να δώσει το έδωσε, το αντιλαμβάνεται και η ίδια. Φοβάται όμως να προχωρήσει σε ριζικές προτάσεις. Εχθές στη Βουλή, παρόντος του Υπουργού Εσωτερικών του κ.\nΚαστανίδη, τους είπα ξεκάθαρα ότι η χώρα έχει χρεοκοπήσει. Όχι ενδεχομένως στην ουσία. Ακόμα καταβάλλονται μισθοί. Έχει χρεοκοπήσει στη συνείδηση όλης της Ευρώπης.\nΌταν Υπουργοί, Αντικαγκελάριοι, Επίτροποι μιλάνε για χρεοκοπία της Ελλάδος, για να έρθουν μετά δήθεν διορθωτικές παρεμβάσεις από τους ανωτέρούς τους, εμένα κυρίες και κύριοι μου θυμίζει το ΕΑΤ-ΕΣΑ όταν ήμουν κρατούμενος μετά το Πολυτεχνείο το 1973 που υπήρχε ο καλός και ο κακός αξιωματικός. Ο κακός, ο οποίος βίαια προσπαθούσε να πάρει μια ομολογία και ο καλός ο οποίος ήταν με χαμόγελο.\nΑυτά λοιπόν τα χαμόγελα και αυτό το "μαστίγιο" της Ευρώπης με ανησυχεί σφόδρα. Έχουμε μια παγκόσμια κοινότητα, η οποία έχει υποθηκεύσει το μέλλον της, τον πρώτο λόγο δεν είμαι σίγουρος ότι τον έχουν οι πολιτικές κυβερνήσεις, αλλά οι γιάπηδες των οικονομικών γραφείων.\nΒγαίνει το Bloomberg της οικογένειας του Δημάρχου της Νέας Υόρκης, το οποίο ελέγχει κάποιους από τους οίκους αξιολόγησης, βγάζει μια σειρά δυσμενών οικονομικών αναλύσεων με το κύρος που έχει και παρασύρει αρνητικά την αγορά, χωρίς κανείς να μπορεί να το σταματήσει ή να το ελέγξει για την ποιότητα ή τη φερεγγυότητά του.\nΕίμαστε ο πρώτος στόχος. Όχι πως δεν δώσαμε ευκαιρίες, αλλά αυτές πολλαπλασιάστηκαν μέσα από τις ανάγκες εξυπηρετήσεως αυτού του συστήματος. Είχαν αποφασίσει την πλήρη αποστασιοποίηση από την Ελλάδα. Το καταλάβατε εξάλλου από τις δηλώσεις οι οποίες έγιναν τις τελευταίες ημέρες.\nΤην προηγούμενη Δευτέρα ή Τρίτη αν θυμάμαι καλά, έγινε η τηλεδιάσκεψη Όλι Ρεν, Τρισέ, Γιούνκερ, Σαρκοζί και Μέρκελ. Όταν έμαθα το περιεχόμενο, υπό τη δημοσιογραφική μου ιδιότητα και όχι την πολιτική, ανατρίχιασα και μίλησα με τον Αντιπρόεδρο της κυβέρνησης και Υπουργό Οικονομικών τον κ. Βενιζέλο. Και του είπα «φρόντισε να μάθεις τι ακριβώς ελέχθη».\nΟι παρομοιώσεις της κας Μέρκελγια τον κ. Βενιζέλο και τον κ. Σαμαρά είναι από αυτές που όταν γίνονται στο πεζοδρόμιο ή σε δημόσιο χώρο οδηγούν σε ακραία παρεξήγηση. Όταν λοιπόν έχουν αυτή την εκτίμηση για τους Έλληνες πολιτικούς, αντιλαμβάνεστε ότι είμαστε "καμένο χαρτί".\nΣήμερα η Ευρώπη, διαπιστώνοντας ότι δεν έχει την επάρκεια των κεφαλαίων να αντιμετωπίσει το ευρωπαϊκό τραπεζικό σύστημα, -ήδη βλέπετε, πέφτουν οι γαλλικές Τράπεζες ή μειώνεται η αξιοπιστία τους, το ίδιο και οι ιταλικές-, προσπαθεί να ζυγίσει τι τη συμφέρει. Να ρίξει τα λεφτά στην Ελλάδα και να την σώσει στο βαθμό που μπορεί να σωθεί αυτή ή να τα κρατήσει, να τα ρίξει στις τράπεζες, να σώσει το ευρωπαϊκό τραπεζικό σύστημα;\nΈχω την αίσθηση ότι το δεύτερο έχει πάρει την πρώτη θέση. Γίνονται δραματικές αλλαγές τις τελευταίες ώρες και έχει να κάνουν με τη γεωστρατηγική θέση της Ελλάδος. Υπήρξε η καταλυτική παρέμβαση του Προέδρου Ομπάμα. Γνωρίζετε εξάλλου όλοι ότι δεν διατηρώ τα καλύτερα των αισθημάτων για τους Αμερικανούς γι΄ αυτή ταύτη την πολιτική την οποία είχαν απέναντι στη χώρα μας τα τελευταία 30-40 χρόνια.\nΌμως η επιθετικότητα της Τουρκίας, ο καισαρισμός του Νταβούτογλου και ο νασερισμός του κ. Ερντογάν δημιούργησαν ένα εύφλεκτο τοπίο στη Μέση Ανατολή αν συνδυαστεί με τις επαναστάσεις που έγιναν στις χώρες της Βορείου Αφρικής αλλά και της Μέσης Ανατολής.\nΟ Αμερικάνος διαπίστωσε ότι είναι εντελώς ρευστό το τοπίο στην περιοχή και το μόνο σίγουρο αεροπλανοφόρο είναι η Ελλάδα. Το είδε βέβαια και με την προσπάθεια που έγινε στη Λιβύη, ότι αν δεν ήταν η Σούδα θα ήταν εξαιρετικά επισφαλές το αποτέλεσμα.\nΈτσι λοιπόν για άλλη μια φορά η Αμερική δείχνει να προσαρμόζει την εξωτερική της πολιτική με τις δικές της φυσικά ανάγκες, με ανεβασμένες τις μετοχές της Ελλάδας. Πολιτικά σωθήκαμε το τελευταίο λεπτό. Πολιτικά. Και εν πάση περιπτώσει, εμμέσως πλην σαφώς, το χρωστάμε στην Τουρκία. Άκουσον - άκουσον. Εάν η Τουρκία δεν είχε αποφασίσει να συνεχίσει το άτακτο παιχνίδι στη Μεσόγειο δεν θα είχε δημιουργήσει αυτούς τους ουσιαστικούς και πραγματικούς συνειρμούς, ότι ο μόνος σίγουρος εταίρος στην περιοχή είναι η Ελλάδα. Σε αυτό ακριβώς το περιβάλλον ζούμε.\nΚαι πέρα από την οικονομική καχεξία, η οποία δεν επιτρέπει να κουνιέται τίποτα σε αυτόν τον τόπο, τίποτα, έχουμε το imperium του κ. Γκρουέφσκι, μια FYROM να κάνει ό,τι θέλει, να κάνει το ένα άγαλμα του Μεγάλου Αλεξάνδρου πίσω από το άλλο, να επιβάλει στην Ελλάδα θέσεις, εμείς παθητικά να μην αντιδρούμε και ταυτοχρόνως να έχουμε φτάσει να είμαστε ανυπόληπτοι στην Αλβανία.\nΣυνέβη αυτό. Σημειώστε το. Μεγάλη κατασκευαστική εταιρεία πήγε αυτές τις ημέρες σε ένα υποκατάστημα τράπεζας στα Τίρανα για να παραδώσει μία εγγυητική επιστολή και ο Διευθυντής της Τράπεζας ήταν λαθρομετανάστης -αυτός και η οικογένειά του στην Ελλάδα, σπούδασε εδώ και μετά ανέλαβε Διευθυντής σ΄ αυτό το υποκατάστημα.\nΜε το που είδε την εγγυητική της ALPHA BANK καταντράπηκε, κοκκίνισε, σηκώθηκε όρθιος και είπε του εκπροσώπου της κατασκευαστικής εταιρείας, "λυπάμαι αλλά η Κεντρική μας Τράπεζα μας απαγορεύει να παίρνουμε εγγυητικές ελληνικών τραπεζών". Εκεί φτάσαμε.\nΕκεί είναι η Ελλάδα σήμερα, να φεύγουν Έλληνες να πηγαίνουν να δουλέψουν στις δουλειές Αλβανών. Και το κατάφερε επιμελώς η Κυβέρνηση του ΠΑΣΟΚ και η Κυβέρνηση της Νέας Δημοκρατίας.\nΑπό την άλλη πλευρά ανατολικά η Τουρκία ανοίγει το παιχνίδι το επιθετικό. Μέχρι τώρα είχε δυο πελάτες, την Ελλάδα και την Κύπρο. Έκανε τους λεονταρισμούς. Μαζευόμαστε εμείς. Έστελνε τα καράβια έξω από το Σούνιο.. Μαζευόμαστε εμείς και παίζαμε αυτό το παιχνίδι της δήθεν φιλίας.\nΤώρα το άνοιξε το παιχνίδι με το Ισραήλ, αλλά το Ισραήλ δεν σκέφτεται όπως εμείς, με την ουρά στα σκέλια και το πράγμα έχει στριμωχτεί και ίσως έχουμε πόλεμο. Πόλεμο στον οποίον οδηγείται και η Ελλάδα να λάβει μέρος. Και να δεχτώ ως σοβαρή τη δήλωση του Αντιπροέδρου της Κυβέρνησης, την Παρασκευή προχθές (στη Βουλή), όπου είπε, οποιαδήποτε επιθετική ενέργεια κατά της Κύπρου και των συμφερόντων της Κύπρου σημαίνει πόλεμο κατά της Ελλάδος. Σημαίνει ότι ήδη είμαστε εις την εμπλοκή μιας συρράξεως στην περιοχή που δεν ξέρω αν θα κρατήσει μια ώρα, μια ημέρα ή μια εβδομάδα.\nΟ Ερντογάν βρίσκεται στη χειρότερη θέση, βγήκε με δηλώσεις και είπε, ότι έχω ένα στόλο που τον εκπαιδεύω γι΄ αυτή τη δουλειά και έναν έτοιμο στρατό. Στέλνει ήδη πολεμικά πλοία εις την περιοχή. Κάνει επιθετικές πράξεις εις βάρος του Ισραήλ. Η επίσκεψη στην Αίγυπτο, στη Λιβύη και στην Τυνησία είναι για να μπορέσει να αποσυντονίσει την κατάσταση τουλάχιστον της Αιγύπτου σε σχέση με το Ισραήλ.\nΤο Ισραήλ αισθάνεται εμφανή τον κίνδυνο ότι αν αφήσει χρόνο να περάσει θα βρεθεί σε μία δύσμοιρη θέση. Και ο κ. Ερντογάν ανασυστήνει χωρίς εμείς να αντιδρούμε ή να μπορούμε να αντιδράσουμε την Οθωμανική Αυτοκρατορία.\nΚυρίες και κύριοι συνάδελφοι, εμείς οι δημοσιογράφοι πρέπει να είμαστε οι πλέον παρατηρητικοί από όλους τους άλλους. Βλέπετε κάθε μέρα πλάνα από τη Λιβύη και από τα ελληνικά κανάλια, αλλά και από τα διεθνή δίκτυα. Σας ξέφυγε όμως μια λεπτομέρεια. Στη νέα σημαία της Λιβύης υπάρχει η ημισέληνος και στο άστρο της οθωμανικής αυτοκρατορίας.\nΆρα, λοιπόν, ανοίγει ξανά το τόξο και εμείς είμαστε ανήμποροι όχι να το δούμε, να ασχοληθούμε μ΄ αυτό το ενδεχόμενο της μεγάλης απειλής και ίσως αυτό είναι το τραγικότερο θέμα για την Ελλάδα.\nΤρίτο θέμα, λαθρομετανάστευση. Λόγια - λόγια - λόγια. Το ΠΑΣΟΚ πράγματι στα προφορικά παίρνει άριστα. Στα πρακτικά όμως παίρνει κάτω από τη βάση. Καθημερινώς στην Ελλάδα έρχονται και νέοι λαθρομετανάστες και το ΠΑΣΟΚ νομοθετεί πώς θα τους νομιμοποιήσει.\nΧθες κατέβασε το όριο. Αντί να ανεβάσει το όριο παραμονής για να γίνεται πιο δύσκολο για όλες αυτές τις ταξιαρχίες που έρχονται στη χώρα, κατέβασε το όριο, παρά τη ρητή δέσμευση του κ. Ραγκούση πριν έξι μήνες στη Βουλή στον ομιλούντα ότι δεν πρόκειται να υπάρξει συμβιβασμός και συμφωνία με τους λαθρομετανάστες της Υπατίας. Και έλεγε ο λαθρομετανάστης όχι υπάρχει συμφωνία να κατέβει στα 10 χρόνια. Και λέγαμε τι λες μωρέ, που φτάσανε; Πού φτάσανε; Να το επιβάλουν στην Κυβέρνηση και να έρθουν να νομοθετήσουν να μειωθεί ο χρόνος νομιμοποίησης των μεταναστών.\nΠέρα από την εγκληματικότητα, πέρα από τις ασθένειες το προσπερνάω, αν και δεν προσπερνιέται εύκολα, είναι η μεγάλη πληγή της ελληνικής οικονομίας, φεύγουν 12 δισεκατομμύρια το χρόνο για τις χώρες τους. Εμείς δεν έχουμε επάρκεια οικονομίας, αλά Αμερικής ή Γερμανίας ή Αυστραλίας ή Καναδά για να το αντέξουμε.\nΌ,τι και να κάνει η Ελλάδα, ό,τι και να πει η Τρόικα, όσο και πιο επαχθή εισπρακτικά μέτρα κάνουν δεν πρόκειται να γυρίσουμε στο πλεόνασμα όσο χάνουμε 12 δισεκατομμύρια το χρόνο από το ταμείο του κράτους. Εάν η τσέπη σας είναι τρύπια όσα λεφτά και αν βάζετε μέσα τα λεφτά φεύγουν από κάτω.\nΚαι μόνο γι΄ αυτό το λόγο πρέπει να είμαστε πολύ σοβαροί. Χθες ανοίξαμε τα σύνορα, εχθές είναι το 1992 που τα άνοιξε ο Αντώνης Σαμαράς, εχθές, φέραμε τους λαθρομετανάστες. Σήμερα τους κάνουμε Τζαμιά. Αύριο παίρνουν εκλογικά βιβλιάρια, μεθαύριο θα κυβερνάνε την Ελλάδα.\nΣας φαίνεται μακρινό; Ρίξτε μια ματιά στη Βουλγαρία; Ποιος κυβερνάει; Τα κόμματα εναλλάσσονται αλλά ο σταθερός εταίρος στην Κυβέρνηση είναι το Ισλαμικό Κόμμα, έγινε ήδη στη Θράκη και ο βουλευτής του ΠΑΣΟΚ δεν στηρίζει το κόμμα το δικό του στις τελευταίες δημοτικές εκλογές, αλλά το κόμμα των Τούρκων όπως θέλουν να λέγονται.\nΌταν, λοιπόν, σχηματοποιείται ένα Ισλαμικό Κόμμα το οποίο με τα βιβλιάρια τα οποία μοίρασε πολύ ευκόλως ο κ. Ραγκούσης παρά τη δική μας σφοδρή αντίδραση στη Βουλή, έχουν συμπληρώσει λένε οι πολιτικοί αναλυτές το 3%.\nΕπομένως, λοιπόν, μετράμε τις δημοσκοπήσεις τώρα τους Οικολόγους, το Φώτη Κουβέλη, την Ντόρα Μακογιάννη, δεν μετράμε όμως τον πραγματικό και ουσιαστικό κίνδυνο αύριο το πρωί.\nΆρα, λοιπόν, η χώρα έχει μια σειρά τεραστίων προβλημάτων μπροστά της να αντιμετωπίσει, τα οποία αδυνατεί να αντιμετωπίσει. Πρέπει να αντιληφθούμε ότι η Ελλάδα πρέπει να μείνει όρθια. Και για να μείνει όρθια η Ελλάδα πρέπει να γίνει "απόκομμουνιστικοποίηση" της χώρας. Δεν μ΄ ενδιαφέρει η ιδεολογία, εξάλλου είναι πολλοί λίγη σε όλο τον κόσμο, η νοοτροπία και η πρακτική η κομμουνιστική η οποία συντροφεύει την Ελλάδα με όλα τα κόμματα που κυβέρνησαν αριστερά ή δεξιά.\nΤι έγινε; Το κράτος είχε σχεδόν τα πάντα, δεν διηύθυνε όμως το κράτος, διηύθυναν οι συντεχνίες μέσα στους οργανισμούς. Ο κ. Φωτόπουλος είναι αυτός ο οποίος είπε θα εφαρμοστεί ή δεν θα εφαρμοστεί ο καλός ή κακός νόμος, -για μένα κακός νόμος αυτόν τον οποίον φέρνει ο Βενιζέλος. Ο κ. Φωτόπουλος, η συντεχνία κάνει παντού κουμάντο.\nΑυτή η κομμουνιστική νοοτροπία οδήγησε τη χώρα εδώ, γιατί η Δεξιά δεν ήθελε να μετρηθεί, το Κέντρο πίστευε ότι θα αρμέγει από την αγελάδα της Αριστεράς και έτσι τους δώσαμε το δικαίωμα να κυβερνούν τη χώρα.\nΕάν λοιπόν δεν "αποκομμουνιστικοποιήσουμε" την νοοτροπία και την πρακτική, η Ελλάδα δεν έχει κανένα μέλλον. Τα δύο τελευταία χρόνια έχουμε μια τεράστια οικονομική κρίση, την γνωρίζετε όλες και όλοι. Καθημερινώς γράφετε γι΄ αυτήν. 177 εκατομμύρια ευρώ δόθηκαν για όλες τις συνδικαλιστικές οργανώσεις από τον α΄ βαθμό μέχρι τη ΓΣΕΕ από την Εργατική Εστία. 177 εκατομμύρια ευρώ.\nΤα τελευταία 30 χρόνια είχαμε μέσο όρο απεργιών 150 απεργίες το χρόνο, τα τελευταία 2 χρόνια γίνανε 200-205. Σαφώς δεχόμεθα το ιερό δικαίωμα της απεργίας. Την ιερά υποχρέωση για εργασία όμως κανείς δεν την έβαλε μέσα στο Σύνταγμα για να έρθει ο Πρωθυπουργός και να μας πει, να δουλεύει ένα άτομο κατά οικογένεια.\nΝα έρθει ο Πρωθυπουργός με το μισθό που περικόπτει, του ενός ατόμου να ζήσει την οικογένειά του. Είμαστε υποχρεωμένοι να δώσουμε δουλειά σε όλους τους Έλληνες και μπορούμε να δώσουμε δουλειά σε όλους τους Έλληνες και όχι τα εφευρήματα της εφεδρείας.\nΕμείς δεν θα διώξουμε κανέναν, αλλά θα τους βάλουμε όλους να δουλέψουν έξω από τα γραφεία. Όποιος επενδυτής έρχεται στην Ελλάδα στο πρόγραμμα του Λαϊκού Ορθόδοξου Συναγερμού θα έχει όσους εργαζόμενους χρειάζεται εάν κάνει μία εξαγωγική μονάδα.\nΜία εξαγωγική μονάδα η οποία θα έχει εργαζόμενους που θα πληρώνει το δημόσιο απ΄ αυτούς που έχει τώρα και πληρώνει και κάθονται για να έχω φτηνό προϊόν. Έτσι θα μπορέσω να κερδίσω τη Βουλγαρία, την Τουρκία και τις γειτονικές χώρες που έχουν φτηνό μεροκάματο, φτηνό προϊόν.\nΚαι ο επενδυτής θα έχει μόνο την ευθύνη καλύψεως των ασφαλίστρων που θα ξεκουράζουν εμένα, την Ελλάδα, το κράτος από την καταβολή τους. Αλλά οι εξαγωγές είναι εκείνες που θα μου φέρουν εισαγωγή συναλλάγματος. Είναι αυτές που θα βοηθήσουν να μείνουμε όρθιοι.\nΔεν μιλάω για δημοσίους υπαλλήλους, μιλάω για κρατικούς υπαλλήλους όπου το κράτος θα έχει το απόλυτο δικαίωμα για το που θα πας να δουλέψεις. Το καλοκαίρι θα σου κάνω σεμινάρια για να είσαι πυροσβέστης και το χειμώνα θα είσαι για να μπορέσεις να με βοηθήσεις να ελέγξω τα νερά που πλημμυρίζουν τον τόπο.\nΚρατικοί υπάλληλοι, ενοχλεί; Γιατί κρατικοί υπάλληλοι δεν είναι οι στρατιωτικοί; Γιατί έχω το δικαίωμα να μεταθέτω από την Καλαμάτα στις Σέρρες έναν αξιωματικό και δεν έχω το δικαίωμα να το κάνω με έναν κρατικό υπάλληλο;\nΗ Ελλάδα πρέπει να επιβάλει την πειθαρχία απέναντι στο χάος που ευαγγελίζονται κάποιοι στις συνεντεύξεις τους προκειμένου να έρθουν στα πράγματα.\nΤα δημόσια έργα το έχουμε προτείνει και επαναλαμβάνουμε, θα τα αναλάβει η ΜΟΜΑ. Ανασύσταση της ΜΟΜΑ, όπου ο κάθε ένας που δεν έχει δουλειά θα μπορεί σε 24 ώρες να αναλάβει δουλειά 5ετούς θητείας, πράγμα που σημαίνει ότι νικιέται η ανεργία, αρκεί να υπάρχει ανάπτυξη και θέληση.\nΚυρίες και κύριοι, εμείς είμαστε αποφασισμένοι να αλλάξουμε την Ελλάδα. Ζήτησα επί 18 μήνες να υπάρξει μία συνεννόηση των μεγάλων κομμάτων. Τους είπα, δεν θέλω ούτε σκαμπό, ούτε σκαμνάκι. Αδυνατούν όμως να υπηρετήσουν την πατρίδα, κι αυτή είναι η μεγάλη μας διαφορά. Αυτοί υπηρετούν το στόχο τους που είναι η εξουσία. Εγώ υπηρετώ την πατρίδα και είναι μεγάλη η διαφορά εάν τη βάλετε σε σύγκριση.\nΤο "όχι" του κ. Σαμαρά, η αδυναμία του κ. Παπανδρέου, οδηγούν τα πράγματα εδώ που οδηγούνται. Δεν μπορούμε να κάνουμε τη συνεννόηση που έγινε στην Ιρλανδία, δεν μπορούμε να κάνουμε τη συνεννόηση που έγινε στην Πορτογαλία, δεν μπορούμε να έχουμε καμία συνεννόηση όπως όλες οι χώρες του Βορρά. Οι χώρες μας εγκαλούν. Οι χώρες οι οποίες δίνουν τα δανεικά. Οι χώρες τις οποίες εμείς παρακαλάμε και από τις οποίες επαιτούμε, όλες έχουν συμμαχικές κυβερνήσεις. Εδώ φοβούνται να πάνε μαζί.\nΕγώ θα στήριζα μία κυβέρνηση χωρίς να συμμετέχω των δύο αυτών κομμάτων και θα ήταν ευρύτατη και καλύτερη αν θέλετε, όσο κι αν υπάρχει ανεπάρκεια σε στρατηγικές μεθοδεύσεις ή και άτομα, αλλά θα ήταν καλύτερο από αυτό που έχουμε σήμερα.\nΠιστεύω λοιπόν ότι ήρθε η ώρα και η στιγμή ο δικομματισμός να καμφθεί ακόμα περισσότερο. Πιστεύω ότι ήρθε η ώρα ο Λαϊκός Ορθόδοξος Συναγερμός να υποβάλει τη δική του κυβερνητική πρόταση και αυτό θα κάνω σήμερα στις 19:30 στο Βελλίδιο .....\nΔΗΜΟΣΙΟΓΡΑΦΟΣ: Κύριε Πρόεδρε, καλησπέρα. Είπατε, χθες στη Βουλή πως στη συνείδηση των Ευρωπαίων η χώρα έχει χρεοκοπήσει ήδη. Επειδή περιγράφεται τις τελευταίες ειδικά ημέρες ως πολύ οριακή η κατάσταση στη χώρα και στην οικονομία και με την τηλεδιάσκεψη που θα υπάρχει το απόγευμα, πιστεύετε το ουσιαστικό κομμάτι μιας χρεοκοπίας είναι ένα ορατό ενδεχόμενο ή ένα σενάριο που ενδεχομένως να χρησιμοποιείται για να περνούν κάποια μέτρα;\nΓ. ΚΑΡΑΤΖΑΦΕΡΗΣ: Κύριε Πλάκα, καταρχήν να ευχαριστήσω σήμερα την εφημερίδα "Μακεδονία" για τη συνέντευξη που φιλοξενεί και μου έδωσε τη δυνατότητα να απευθυνθώ λίγο στο λαό της Βορείου Ελλάδος. Σήμερα το πρωί -κάντε μία έρευνα, σε λίγο κλείνουν οι τράπεζες και ρωτήστε τον κ. Προβόπουλο- τι είχαμε, καταθέσεις ή αναλήψεις; Για να λάβετε την απάντηση στο ερώτημά σας.\nΌταν όλοι μας θεωρούν χρεοκοπημένους, όταν καμία τράπεζα στο εξωτερικό δεν δέχεται τις δικές μας τράπεζες, όταν έχουν παραλύσει οι Έλληνες επιχειρηματίες που δρουν στο εσωτερικό της χώρας, αυτό δεν είναι χρεοκοπία; Έχουμε χρεοκοπήσει πολιτικώς, κοινωνικώς, πολιτιστικώς. Πείτε μου μία δράση που η Ελλάδα να είναι πρωταθλήτρια, να πηγαίνει προς τα εμπρός.\nΧρειάζεται λοιπόν να προσπαθήσουμε σκληρά και από άλλο δρόμο από αυτόν που μας οδηγεί το ΠΑΣΟΚ, που οδηγεί ασφαλώς σε ένα γκρεμό.\nΔΗΜΟΣΙΟΓΡΑΦΟΣ: Κύριε Πρόεδρε, το βράδυ μας είπατε ότι θα παρουσιάσετε μία κυβερνητική πρόταση. Το ερώτημα μου είναι: Που το πάτε; Με την έννοια ότι οι δημοσκοπήσεις δείχνουν ότι είναι πολύ πιθανόν να μην έχουμε μία αυτοδυναμία στις επόμενες εκλογές.\nΕσείς προς ποια πλευρά κλείνετε το μάτι; Γιατί έχω την αίσθηση ότι το τελευταίο διάστημα το κλείνετε προς τη Νέα Δημοκρατία. Και το δεύτερο είναι, αν σ΄ αυτήν την πορεία βλέπετε να έχει κάποιο ρόλο και ο πρώην Πρωθυπουργός, ο Κώστας Καραμανλής.\nΓ. ΚΑΡΑΤΖΑΦΕΡΗΣ: Κύριε Οικονόμου, προτιμούμε "ανοιχτομάτες" παρά "κλειστομάτες". Άρα λοιπόν τα περί κλεισίματος ματιού τα αφήνω παραπέρα. Ο Λαϊκός Ορθόδοξος Συναγερμός πρέπει να λογίζεται πλέον ως κυβερνητική δύναμη.\nΕνθαρρύνομαι από το γεγονός ότι το κόμμα μου σ΄ αυτές τις δημοσκοπήσεις, -μεταξύ κάποιων "τσαρλατάνων", υπάρχουν και σοβαροί, γιατί μην κοροϊδευόμαστε, ό,τι κουστούμι πληρώνεις τέτοιο κουστούμι ράβεις, αλλά εν πάση περιπτώσει- των καλών και των λιγότερο καλών, εγώ φαντάζομαι πρώτος σε πολιτική δημοφιλία, πράγμα που σημαίνει ότι υπάρχει μια μεγάλη δεξαμενή ανθρώπων η οποία σκέφτεται πάρα πολύ σοβαρά να μου αναθέσει σοβαρότερα καθήκοντα. Εκεί ποντάρω και γι΄ αυτό μιλάω για κυβερνητική πολιτική.\nΤώρα, το αποτέλεσμα των εκλογών είναι ρευστό. Έλεγε κάποτε ο Γεώργιος Παπανδρέου, ο ευφυής, ότι οι εκλογές είναι μία έγκυος γυναίκα, θα γεννήσει, αλλά δεν ξέρεις αν θα κάνει αγόρι ή κορίτσι. Νομίζουν οι δημοσκόποι ότι μπορεί να κάνουν το υπερηχογράφημα και να το διαπιστώσουν. Λαθεύουν όμως γιατί ο εταίρος μου στην ευρωπαϊκή ομάδα που είμαι, στη Φιλανδία είναι στο 20%.\nΔΗΜΟΣΙΟΓΡΑΦΟΣ: Για τον Καραμανλή;\nΓ. ΚΑΡΑΤΖΑΦΕΡΗΣ: Ο κ. Κώστας Καραμανλής έκανε τεράστια πολιτικά λάθη και έχει μεγάλη ευθύνη για εκεί που βρίσκεται σήμερα η χώρα. Όμως δεν έχω δει κανέναν εξ ημών να βάζει δόλο. Αφού λοιπόν δεν υπήρξε δολιότητα, νομίζω ότι ο κ. Καραμανλής δεν είναι για πέταμα. Ηλικιακά είναι πολύ μικρότερος από τον κ. Σημίτη, που θα μπορούσε και αυτός να διεκδικεί μία θέση στο αύριο. Πιστεύω λοιπόν ότι κάποια ημέρα των ημερών ο κ. Κώστας Καραμανλής θα είναι ξανά πρωτοσέλιδο. Το πότε δεν μπορώ να το προσδιορίσω εγώ και δεν είναι δικιά μου δουλειά.\nΔΗΜΟΣΙΟΓΡΑΦΟΣ: Είπατε ότι θα στηρίζατε μία κυβέρνηση συνεργασίας ΠΑΣΟΚ - ΝΔ. Τι ρόλους δίνετε στα πρόσωπα σε μια τέτοια περίπτωση;\nΓ. ΚΑΡΑΤΖΑΦΕΡΗΣ: Δεν είναι δικιά μου δουλειά αυτή. Εγώ θα ήθελα ένα ευρύτερο μέτωπο απέναντι στην Ευρώπη, για να μας λαμβάνουν λίγο πιο σοβαρά υπ΄ όψιν.\nΚαι πιστεύω ότι όταν είναι περισσότεροι στην Κυβέρνηση, μπορούν να συζητήσουν, να επιχειρηματολογήσουν και να διεκδικήσουν καλύτερα. Από εκεί και πέρα, ας παραμερίσει οποιοσδήποτε από τους δύο θέλει για την πρώτη καρέκλα. Αλλά, δυστυχώς όλοι κοιτάνε την καρέκλα και χάνουν την Ελλάδα.\nΔΗΜΟΣΙΟΓΡΑΦΟΣ: Κύριε Πρόεδρε, βλέπουμε εσχάτως έχετε μία αλλαγή ρητορικής. Τι έγινε, ο Σισέ έγινε Κουτρουμπέλης τελικά; Για να χρησιμοποιήσω ποδοσφαιρικούς όρους, γιατί εσείς το ξεκινήσατε.\nΓ. ΚΑΡΑΤΖΑΦΕΡΗΣ: Η αλήθεια είναι ότι όταν ήμουνα μικρός, στη Λαίλαπα Παλαιού Φαλήρου έπαιζα αριστερό extreme. Μετά από αρκετά χρόνια, ήρθε ένας πολύ καλός προπονητής -έπαιζα μαζί με το Θωμά Μαύρο για την ιστορία- και μου λέει κοίταξε... και το στυλ σου και ο τρόπος που ενεργείς είναι να παίζεις libero.\nΔΗΜΟΣΙΟΓΡΑΦΟΣ: Κύριε Πρόεδρε, μετανιώσατε που ψηφίσατε το πρώτο μνημόνιο; Και θα υπερψηφίζατε το δεύτερο μνημόνιο;\nΓ. ΚΑΡΑΤΖΑΦΕΡΗΣ: Ναι, είναι μια ερώτηση την οποία ακούω πολύ καιρό. Συζητάμε σήμερα, συνυπάρχουμε κι εμείς και το ΠΑΣΟΚ και η ΝΔ και η Αριστερά και οι απεργοί. Όλοι. Και συζητάμε.\nΓιατί συζητάμε; Γιατί υπήρξε το πρώτο μνημόνιο. Φανταστείτε να μην είχε υπάρξει το πρώτο μνημόνιο. Όπου φθάσαμε στο πρώτο μνημόνιο, γιατί η Νέα Δημοκρατία δεν έκανε τη δουλειά της και διπλασίασε το χρέος και ο κ. Παπανδρέου κράτησε μια “πισινή” και φθάσαμε την τελευταία ώρα να μην μπορούμε να πληρώσουμε.\nΟι λύσεις ήταν δύο. Ή θα κάναμε ένα μνημόνιο, το οποίο βεβαίως πίστευα ότι θα αντιμετώπιζε μία οικουμενική κυβέρνηση, γιατί το είχα συνδέσει απευθείας ή θα πτωχεύαμε. Εάν είχαμε πτωχεύσει, δεν θα γινόταν καμία κουβέντα σήμερα.\nΌμως τι εφαρμόστηκε από αυτό το περίφημο μνημόνιο; Ήταν ανίκανη παντελώς η Κυβέρνηση να εφαρμόσει το οτιδήποτε. Επειδή λοιπόν υπήρξε ανίκανη να εφαρμόσει το μνημόνιο, εγώ δεν της έδωσα δεύτερη εντολή με το μεσοπρόθεσμο και τον εφαρμοστικό νόμο, που έδωσε η Νέα Δημοκρατία.\nΚαι η Νέα Δημοκρατία δεν δικαιολογείται. Τους είδε ότι ήταν ανίκανοι στο πρώτο μέρος και στο σοβαρότερο τους έδωσε την ψήφο εμπιστοσύνης της. Αυτή είναι η διαφορά μεταξύ εμένα και του κ. Σαμαρά.\nΔΗΜΟΣΙΟΓΡΑΦΟΣ: Και προφανώς το ίδιο θα κάνετε και στο νέο μνημόνιο όταν έρθει για ψηφοφορία στη Βουλή;\nΓ. ΚΑΡΑΤΖΑΦΕΡΗΣ: Μα το ξεκαθαρίσαμε εμείς όταν ήρθε το μεσοπρόθεσμο. Το ξεκαθαρίσαμε στον εφαρμοστικό νόμο. Ξεκαθαρίσαμε ότι δεν είμαστε εναντίον μίας συμφωνίας που θα συνέφερε την Ελλάδα. Δεν ξέρω αν αυτή συμφέρει την Ελλάδα. Είμαι εναντίον της διεκπεραίωσης της όποιας συμφωνίας από ανίκανους και ανθρώπους, κατώτερους των περιστάσεων. Περί αυτού πρόκειται.\nΔΗΜΟΣΙΟΓΡΑΦΟΣ: Κύριε Πρόεδρε, θα ήθελα να μας πείτε για την Τουρκία περισσότερα, γιατί σας άκουσα και στη Βουλή που καταθέσατε Επίκαιρη ερώτηση για την τουρκοποίηση της Θράκης και μάλιστα ο κ. Πάγκαλος σας απάντησε ότι θα το δει το θέμα και θα κάνει και σύγκλιση των κομμάτων. Θα ήθελα να μας πείτε αν υπήρξε κάτι νεότερο και με αυτά που είπατε με τον κ. Πάγκαλο, αλλά και γενικότερα πάνω σε αυτό το θέμα.\nΓ. ΚΑΡΑΤΖΑΦΕΡΗΣ: Κυρία συνάδελφε, γιατί να το κρύψουμε εξάλλου; Κουμάντο στη Θράκη κάνει το Τούρκικο Προξενείο. Η ηγέτιδα δύναμη είναι το Τούρκικο Προξενείο, δεν είναι η Ελληνική Πολιτεία.\nΔΗΜΟΣΙΟΓΡΑΦΟΣ: Συγνώμη να σας διακόψω, ο κ. Πάγκαλος αναφέρθηκε στο Προξενείο της Κομοτηνής και είπε ότι ήταν λάθος.\nΓ. ΚΑΡΑΤΖΑΦΕΡΗΣ: Ξέρω λοιπόν ότι ο κ. Πάγκαλος κατέγραψε τις ανησυχίες μας, είδε τι ακριβώς έχουμε ως ατζέντα και εντέλει ήρθε να διορθώσει το λάθος το οποίο έκαναν οι προηγούμενες Κυβερνήσεις.\nΤο ερώτημα είναι γιατί έχουμε επιτρέψει να κάνει κουμάντο το Τούρκικο Προξενείο ή οποιαδήποτε άλλη τούρκικη οντότητα στην περιοχή; Γιατί το έχουμε επιτρέψει; Διανοείται κανείς να είχαμε πάει εμείς στην Ανατολική Θράκη και να κάναμε τα ίδια που κάνουν αυτοί στη δικιά μας τη Θράκη; Μπορεί να το σκεφθεί κανείς; Και πως θα το περιέγραφε κανείς, οι “ελληναράδες”, οι ακραίοι και τα λοιπά;\nΑυτοί γιατί το κάνουν, γιατί μπορεί κι έρχεται εδώ ο Ερντογάν και πάει και κάνει περιτομές σε παιδιά, χωρίς να το έχει υπόψη του το Ελληνικό Υπουργείο Υγείας; Δεν το ξέρει. Είναι δικαίωμά τους, είναι η πίστη τους, να το κάνουν. Αλλά, με συμμετοχή του δικού μας Υπουργείου Υγείας. Δεν μπορεί να έρχεται ο κ. Μπαγίς και να λέει "κοιτάξτε, η Θράκη δεν είναι μόνη της, είμαστε κι εμείς εδώ". Εμείς που είμαστε, αν είναι η Τουρκία εκεί;\nΕίναι μια σειρά τέτοιων θεμάτων, που με ανησυχεί πάρα πολύ, δημιουργείται μία επικυριαρχία της Τουρκίας σε ένα εξαιρετικά ευαίσθητο σημείο της Ελλάδος, που μπορεί να φέρει τεράστια προβλήματα σε μία Ελλάδα η οποία δεν δείχνει να είναι έτοιμη όσο θα έπρεπε να είναι έτοιμη, με αυτά που συμβαίνουν στον ανατολικό χάρτη της περιοχής.\nΕίναι ένα θέμα εξαιρετικά σοβαρό, θέλω να πιστεύω ότι η Ελλάδα θα το εξετάσει, έχω ενδοιασμούς για την ποιότητα εργασίας στην Ηγεσία του Υπουργείου Εξωτερικών, το είπα στον κ. Πάγκαλο και περιμένω να δω αντιδράσεις.\nΑνησυχώ όταν έχω έναν Νταβούτογλου από τη μία πλευρά και ότι έχω από δω, όταν έχω έναν Ερντογάν από τη μία πλευρά και ότι έχω από δω. Μας έτυχε αυτή την κομβική και δύσκολη στιγμή για την Ελλάδα η Τουρκία να έχει το ωραιότερο δίδυμο, το ισχυρότερο δίδυμο, το καλύτερο δίδυμο, από την εποχή του Κεμάλ και του «Νονού».\nΔυστυχώς αυτή η ανισορροπία πρέπει να μας ενοχλήσει όλους και πρέπει να βρούμε τουλάχιστον ανθρώπους να λειτουργούν σε μία ομόλογη νοητική κατάσταση.\nΔΗΜΟΣΙΟΓΡΑΦΟΣ: Κύριε Πρόεδρε, ξεκινώντας στην αρχή είπατε ότι διατηρείτε ακόμα το δημοσιογραφικό σας ένστικτο και την ιδιότητα αυτή.\nΧθες ο κ. Τσίπρας έκανε μία πρόβλεψη και είπε ότι έχουμε έναν Πρωθυπουργό σε εφεδρεία που δεν θα υπογράψει -είπε- προϋπολογισμό τον Οκτώβριο. Εσείς τι λέτε, πότε θα έχουμε εκλογές, πότε θα έχουμε ίσως καινούριο Πρωθυπουργό;\nΚαι αναφερθήκατε πολλές φορές με το εμείς θα κάνουμε, εμείς όταν έρθουμε, εμείς δεν θα διώξουμε κανέναν κλπ. Τι μπορεί να σημαίνει αυτό. Έχετε δηλαδή πάρει πλέον τη θέση ότι είσαστε κι εσείς ένα κόμμα εξουσίας;\nΓ. ΚΑΡΑΤΖΑΦΕΡΗΣ: Άκουσα κι εγώ το τι είπε χθες η εφεδρεία της Αριστεράς στον χώρο αυτόν. Πιστεύω λοιπόν ότι έχει συνειδητοποιήσει ότι η επόμενη ημέρα δεν μπορεί να ανήκει στην Αριστερά. Αυτό ας το καταλάβουν. Η επόμενη ημέρα ανήκει σε όλους εκείνους τους Έλληνες που έχουν δουλέψει στη ζωή τους, έχουν ματώσει, έχουν δακρύσει, γνωρίζουν τι να κάνουν κι όχι σε εκείνους οι οποίοι -προϊόν αν θέλετε της εποχής- διεκδικούν μία επανάσταση χωρίς αιτία.\nΟ κ. Τσίπρας προσπαθεί να μπει στο κέντρο του πολιτικού παιχνιδιού μονίμως με το «αντί», κάποια στιγμή όμως χρειάζεται πέρα από το «αντί» να υπάρχει και η πρόταση, την οποία δεν την έχω δει. Ακούω το ένα και το άλλο όλο αυτό τον καιρό, αντιμνημονιακή πολιτική και όλα αυτά, αλλά πρόταση δεν ακούω, ποια είναι η πρόταση;\nΗ τελευταία πρόταση σας θυμίζω που έκανε ο ΣΥΡΙΖΑ ήταν να διοριστούν στο δημόσιο 100 χιλιάδες ακόμα παιδιά. Από κει και πέρα έναν πολιτικό αρχηγό που θέλει να διοριστούν στο δημόσιο 100 χιλιάδες παιδιά, τη στιγμή που η κατάσταση είναι αυτή, εγώ δεν μπορώ να τον πάρω τόσο πολύ σοβαρά υπ΄ όψιν.\nΔΗΜΟΣΙΟΓΡΑΦΟΣ: Είπατε βλέπετε εκλογές;\nΓ. ΚΑΡΑΤΖΑΦΕΡΗΣ: Εκλογές βλέπω πολύ σύντομα, από απρόοπτα και απρόβλεπτα γεγονότα. Και βλέπω κι ένα "compromise" αν θέλετε μεταξύ ΝΔ και ΠΑΣΟΚ.\nΌταν ο προϋπολογισμός τραβιέται για πρώτη φορά δυόμισι μήνες πιο εδώ, το μεν ΠΑΣΟΚ σου λέει "να το κάνω τώρα που μπορώ να κλείσω προϋπολογισμό γιατί το Δεκέμβριο δεν ξέρω αν θα μπορώ να τον κλείσω". Και η Νέα Δημοκρατία σου λέει "πάρα πολύ βολικά να έχει φτιάξει έναν προϋπολογισμό άλλος και να μην έχω εγώ το βάρος του προϋπολογισμού στις εκλογές" που πιθανώς να γίνουν το Νοέμβριο ή αργότερα.\nΠιστεύω λοιπόν ότι τα απρόβλεπτα και απρόοπτα που μπορούν να προκύψουν από μία κοινωνική αναστάτωση, που κάποιοι την πριμοδοτούν, μπορούν να φέρουν εκλογές.\nΔΗΜΟΣΙΟΓΡΑΦΟΣ: Κύριε Πρόεδρε, νωρίτερα περιγράφοντας ένα πιο δελεαστικό τοπίο για την οικονομία και κύρια για τους εργαζόμενους είπατε για μισθούς Βουλγαρίας, για να γίνει περισσότερο ανταγωνιστικό το προϊόν μας. Οι μισθοί Βουλγαρίας βρίσκονται στα....\nΓ. ΚΑΡΑΤΖΑΦΕΡΗΣ: Με συγχωρείτε, είπα επειδή δεν μπορώ να ανταγωνιστώ τους μισθούς Βουλγαρίας, που είναι το εν τέταρτο από εδώ, εγώ θα δώσω από τους υπαλλήλους του δημοσίου που περισσεύουν εργατικό δυναμικό σε κάθε επενδυτή που θα κάνει μία εξαγωγική μονάδα.\nΆρα λοιπόν αυτός δεν θα έχει το κόστος το εργατικό, θα μου βγάλει φθηνότερο προϊόν από της Βουλγαρίας, θα πουληθεί έξω και θα φέρω λεφτά μέσα για να πληρώσω τους δημόσιους υπαλλήλους.\nΔΗΜΟΣΙΟΓΡΑΦΟΣ: Δηλαδή θα γίνει πολύ ανταγωνιστικό το προϊόν;\nΓ. ΚΑΡΑΤΖΑΦΕΡΗΣ: Βεβαίως θα γίνει πολύ ανταγωνιστικό γιατί δεν θα έχει να πληρώνει το εργατικό, θα πληρώνει μόνο τα ασφάλιστρα των δημοσίων υπαλλήλων.\nΔΗΜΟΣΙΟΓΡΑΦΟΣ: Άρα εσείς θεωρείτε ότι οι μισθοί δεν πρέπει να παγώσουν, -τώρα όχι μόνο παγώνουν, τώρα μειώνονται-, θεωρείτε ότι πρέπει να διατηρήσουμε τουλάχιστον τους μισθούς μας, να διατηρηθούν οι συλλογικές συμβάσεις εργασίας και να αυξηθούν για να δυναμώσει και η οικονομία.\nΓ. ΚΑΡΑΤΖΑΦΕΡΗΣ: Όχι πιστεύω ακριβώς το αντίθετο. Πρέπει να δουλέψουμε σκληρότερα και αποδοτικότερα για να αυξήσουμε όλοι το μισθό μας.\nΔΗΜΟΣΙΟΓΡΑΦΟΣ: Κύριε Πρόεδρε, χτες ρώτησα τον κ. Τσίπρα γιατί μισεί το ΠΑΣΟΚ. Η απάντηση ήταν ότι νοσταλγεί το παλιό ΠΑΣΟΚ. Εσείς τι νοσταλγείτε το παλιό ή το καινούριο ΠΑΣΟΚ;\nΚαι μια δεύτερη ερώτηση, εάν φύγουν όλοι οι λαθρομετανάστες, ξέρετε πάρα πολύ καλά ότι η αγροτική μας παραγωγή εξαρτάται από αυτούς.\nΓ. ΚΑΡΑΤΖΑΦΕΡΗΣ: Έχουμε πολλούς δημόσιους υπαλλήλους που κάθονται, θα τους στείλω εκεί.\nΓ. ΚΑΡΑΤΖΑΦΕΡΗΣ: Θα τους στείλω εκεί να μαζέψουν το γεωργικό προϊόν. Από το να κάθονται σε ένα γραφείο και να πληρώνονται, θα γίνoυν αποδοτικοί για την Ελλάδα. Όλοι θα γίνουμε αποδοτικοί για την Ελλάδα και αν χρειαστεί θα πάω να μαζέψω εγώ τις ελιές από τα χωράφια του παππού μου που δεν ξέρω που βρίσκονται καν.\nΕπί της απαντήσεώς σας. Εάν πρέπει να διαλέξω μεταξύ παλαιού και νέου ΠΑΣΟΚ, θα διάλεγα από το παλαιό ΠΑΣΟΚ το πατριωτικό του κομμάτι, το οποίο έχει φύγει και ένα μεγάλο κομμάτι του Λαϊκού Ορθόδοξου Συναγερμού είναι το παλαιό πατριωτικό ΠΑΣΟΚ. Ένα ισχυρό εκπρόσωπο του παλαιού πατριωτικού ΠΑΣΟΚ έχετε ακριβώς πίσω σας, ο κ. Αλέκος Χρυσανθακόπουλος.\nΤο παλαιό ΠΑΣΟΚ, το πατριωτικό έχει φύγει, προσδιόρισα ποιο ΠΑΣΟΚ. Το παλαιό πατριωτικό ΠΑΣΟΚ. Άρα εμείς εκπροσωπούμε τον πατριωτισμό και είμαστε μακριά από σοσιαλισμό, από νεοφεντεραλισμό. Όποιος λοιπόν έρχεται στις θέσεις μας, έρχεται για τις πατριωτικές του σκέψεις, ιδέες, βάζοντάς το σε πρωτεύουσα θέση.\nΚαλοδεχόμαστε ανθρώπους από την αριστερά μέχρι την άκρα δεξιά αρκεί να προτάσσεται ο πατριωτισμός με δημοκρατία.\nΔΗΜΟΣΙΟΓΡΑΦΟΣ: Καλώς ήρθατε και καλησπέρα σε όλους τους συνεργάτες κ. Πρόεδρε και σε εσάς και της μοναδικής κυρίας που σας συνοδεύει. Κύριε Πρόεδρε επιτρέψτε μου να διατυπώσω πολύ σύντομα μια εκτίμηση δική μου, ότι κυρίως στην Ελλάδα το πρόβλημα είναι πολιτικό και δευτερευόντως οικονομικό. Εξ αυτού λαμβάνω την αφορμή να σας ρωτήσω αν πρόκειται για πολιτικό βερμπαλισμό το ότι αυτούς που χαρακτηρίσατε μόλις πριν ανίκανους, μικρότερους των περιστάσεων, ότι έκλεψαν για τα κομματικά τους ταμεία τον δημόσιο πλούτο, πώς τους καλείτε σε μια συγκυβέρνηση, πώς περιμένετε, με ποιο μαγικό ραβδάκι οι ανίκανοι και οι απατεώνες να μεταμορφωθούν σε σωτήρες.\nΓ. ΚΑΡΑΤΖΑΦΕΡΗΣ: Δεν είναι ευχάριστη η ένεση που σου κάνει ο οδοντίατρος αλλά σου κάνει ένεση για να μπορεί να σου φτιάξει το δόντι. Εδώ λοιπόν δεν μπορώ εγώ σήμερα να κυβερνήσω, λέω κυβερνήστε εσείς, εμείς να είμαστε σε ένα ρόλο "the driver from the behind seat" και να δούμε πως μπορεί να πάει το πράγμα. Αυτό το πράγμα που είναι σήμερα δεν πάει. Λέω λοιπόν, ΠΑΣΟΚ και Νέα Δημοκρατία πηγαίνετε, εγώ δεν μπαίνω μέσα, στηρίζω και προσπαθώ να δώσω τη γραμμή πλεύσεως στο βαθμό που τη δίνω σήμερα.\nΠολλά από τα μέτρα που έχει πάρει αυτή η κυβέρνηση είναι δικά μας και τα εφάρμοσε στραβά, χωρίς αποτέλεσμα. Και το "Ζάππειο 2" εάν το δείτε με το πρόγραμμα του ΛΑ.Ο.Σ. είναι σχεδόν φωτοκόπια.\nΆρα λοιπόν λέω εφόσον ούτως ή άλλως αργά ερχόσαστε πάνω στις δικές μου σκέψεις από μια σειρά πραγμάτων, όχι πόθεν έσχες για την οικοδομή, αυθαίρετα, άσυλο κλπ. ελάτε να δουλέψετε και εγώ εν πάση περιπτώσει μπορώ να έχω το χωνί και να σας δίνω παραγγέλματα.\nΔΗΜΟΣΙΟΓΡΑΦΟΣ: Δεν θα ήταν πιο πρακτικό και πιο ρεαλιστικό αν δεν είστε εσείς αυτοδύναμοι στην κυβέρνηση, να ελέγξετε ένα μόνο κόμμα για να τους δώσετε την αυτοδυναμία παρά να τους αφήσετε τους ίδιους να κυβερνούν από κοινού;\nΓ. ΚΑΡΑΤΖΑΦΕΡΗΣ: Να ξεκαθαρίσω, δεν είναι δουλειά ενός κόμματος, πρέπει να πάμε πολλοί. Εγώ σας λέω ότι αύριο το πρωί πηγαίνω με τον Σαμαρά και κάνω κυβέρνηση, γιατί αυτό υπονοείτε, το ΠΑΣΟΚ θα επανέλθει στις παλιές θέσεις του, με τον Μπάκουλη να κατεβάζει διακόπτες. Και θα ενωθεί και θα το ξαναγαπήσει θα το ξαναερωτευθεί ο κ. Τσίπρας όπως είπε. Ποια δουλειά θα βγει επάνω όταν θα έχω απέναντι όλη την αριστερά να γκρεμίζει και να διαλύει τα πράγματα που σήμερα τα αποπειράται, αλλά έχοντας το ΠΑΣΟΚ απέναντι όπως το έχει ο ρόλος της είναι μικρότερος; Δεν γίνεται, να το ξεκαθαρίσουμε.\nΔεν σώζεται η Ελλάδα από τον κ. Σαμαρά και εμένα, χρειάζεται κάτι ευρύτερο. Διαφορετικά η επόμενη πρόταση είναι δύναμη στο λαό για να μπορέσουμε να επιβάλλουμε τους κανόνες της πειθαρχίας μέσα στο ελληνικό χάος που υπάρχει σήμερα. Η μόνη λέξη μας είναι πειθαρχία και δουλειά. Όλα τα άλλα νομίζω ότι κινούνται στην ίδια σφαίρα και εν πάση περιπτώσει εγώ να κυβερνήσω με κομμουνιστική νοοτροπία και πρακτική, δεν πρόκειται. Δεν θα κυβερνούν οι συντεχνίες, θα κυβερνούν οι εκπρόσωποι του ελληνικού λαού.\nΑυτό το λάθος το οποίο έγινε όλα αυτά τα χρόνια, η διόγκωση των συντεχνιών, η διόγκωση του ελλειμματικού κράτους δεν μπορεί να είναι το ασφαλές ορμητήριο για το αύριο.\nΔΗΜΟΣΙΟΓΡΑΦΟΣ: Καλησπέρα κ. Πρόεδρε. Θα ήθελα να ρωτήσω για την πολιτική σας κ. Πρόεδρε πάνω στα ακίνητα. Η οικοδομική δραστηριότητα στην Ελλάδα ήταν ένας από τους βασικούς πυλώνες ανάπτυξης τα προηγούμενα χρόνια. Τα τελευταία χρόνια βλέπουμε να μειώνεται κατακόρυφα και σήμερα πιστεύω ότι είναι κάτω από το 1/3 οι άδειες που κατατίθενται στις πολεοδομίες. Οι νέοι φόροι οι οποίοι μπαίνουν αυξάνονται συνέχεια. Νομίζω ότι τους τελευταίους μήνες έχουμε έξι φόρους πάνω στα ακίνητα με αποτέλεσμα να δυσκολεύουν ακόμα περισσότερο την κατάσταση. Δεκάδες επαγγέλματα οδηγούνται διαρκώς και σε λιγότερο κύκλο εργασίας.\nΘέλω την πολιτική σας πάνω σε αυτό. Επίσης την τοποθέτησή σας πάνω σε ένα άλλο θέμα που αφορά τα ακίνητα των τραπεζών, ένα μεγάλο θέμα. Οι τράπεζες διαθέτουν πάρα πολλά ακίνητα, τα οποία τα έχουν στο χαρτοφυλάκιό τους. Αυτά τα έχουν υπερτιμολογήσει και τα έχουν υπερκοστολογήσει σε δεκαπλάσια αξία. Αυτό το οποίο ισχυρίζονται είναι να τα έχουν κοστολογημένα κατά δεκαπλάσια αξία να μην τα πουλάνε, να μην τα αξιοποιούν απλά και μόνο για να εμφανίζουν μεγάλη περιουσία, με αποτέλεσμα ένα μεγάλο δυναμικό να μένει αναξιοποίητο γι΄ αυτή την πολιτική που ακολουθούν οι τράπεζες.\nΓ. ΚΑΡΑΤΖΑΦΕΡΗΣ: Η οικοδομή υπήρξε πάντα μοχλός της ανάπτυξης αλλά στην κομμουνιστικοποιημένη νοοτροπία και πρακτική όποιος σε αυτό τον τόπο μπορούσε να προκόψει ή μπορούσε να προετοιμάσει σε όλη του τη ζωή τα γεράματά του να είναι καλύτερα, ήταν εχθρός της πολιτείας. Ο νοικοκύρης είναι εχθρός της κοινωνίας ακόμα και σήμερα και αυτή η αντίληψη του κ. Βενιζέλου είναι λίγο σοβιετικής εμπνεύσεως, μαρξιστικής. Γιατί στα σοβιέτ δεν πήραν τα ακίνητα του κόσμου, βάλανε τόσο πολύ φορολογία που ο άλλος πήγαινε και το παρέδιδε.\nΑυτή είναι η νοοτροπία και τώρα, η ίδια νοοτροπία. Είναι ανόητος ο φόρος. Λέει μέχρι το Φεβρουάριο να εισπράξει. Όταν έβαλε κοινωνικά κριτήρια, πώς θα βρει σε 7.500.000 ρολόγια ποιος έκανε τρίτο παιδί, ποιος έχει πρόβλημα, ποιος αρρώστησε, ποιος έπαθε έμφραγμα; Είναι τρελά πράγματα. Είναι τρελά, εξωγήινα, εξωπραγματικά. Θέλει τουλάχιστον μια 5ετία για να το βρει αυτό. Ποιος νοσηρός εγκέφαλος το σκέφτηκε; Λάθος από κάθε πλευρά, απολύτως.\nΕάν η οικοδομή απελευθερωθεί από τους φόρους που έχει, -απελευθερωθεί παντελώς-, και ξεκινήσει, και δεν υπάρχει το πόθεν έσχες -γιατί έχετε υπόψη σας το μεγάλο πρόβλημα της οικονομίας είναι ότι λεφτά υπάρχουν, αλλά είναι μέσα στις θυρίδες και στα σεντούκια- εμείς έχουμε ένα σχέδιο, έχουμε συγκεκριμένη πρόταση.\nΌταν λοιπόν είναι τόσο ρευστό το περιβάλλον το χρήμα δεν κυκλοφορεί και να κρίνει ο καθένας από τον περίγυρό του. Άρα το χρήμα είναι νεκρό. Εάν το χρήμα βγει από τα σεντούκια και θα βγει με νόμους και ξεκινήσει η οικοδομή, τότε μπορούμε να περιμένουμε κάποια αναλαμπή.\nΟχήματα δικά μας είναι: Πρώτον η οικοδομή, γεωργία, κτηνοτροφία, τουρισμός, ναυτιλία. Αυτή είναι η σειρά που έχουμε αξιολογήσει τα πράγματα και θα προχωρήσουμε. Ξέρετε ότι η Ελλάδα σήμερα δίνει 2,5 φορές πάνω για γάλα και κρέας από ότι δίνουμε για πετρέλαιο; Και δεν μπορεί να έχουμε μια αγελάδα και μια κατσίκα να θρέψουμε τα παιδιά μας;\nΞέρετε ότι αν αύριο η Ολλανδία κλείσει τις εξαγωγές γάλακτος προς την Ελλάδα θα πεθάνουν τα παιδιά μας; Λοιπόν να αλλάξουμε νοοτροπία, αντίληψη, πρακτική, μέθοδο και αυτή είναι η δική μας πρόταση του Λαϊκού Ορθόδοξου Συναγερμού και θα προχωρήσουμε.\nΗ οικοδομή και τα ακίνητα των τραπεζών. Ποιος σας είπε ότι οι τράπεζες έχουν ακίνητα; Στα χαρτιά τα ακίνητα αυτά ανήκουν στον κ. Τρισέ. Είναι όλα υποθηκευμένα. Κανένα ακίνητο δεν έχουμε. Και αν κάνανε αυτά τα κόλπα που είπατε, το κάνανε ακριβώς για να μπορέσουμε να πάρουμε περισσότερα δάνεια. Είναι όλα υπό την εγγύηση. Δεν έχουμε κανένα δικαίωμα.\nΈχουμε πάψει να έχουμε ελληνικές Τράπεζες, καταλάβετε το. Έχουμε Τράπεζες με ξένα κεφάλαια που απλώς έχουν ακόμα ελληνικές Διοικήσεις. Κι αυτό είναι το πρόβλημα. Αυτός είναι ο νεκροθάφτης της ελληνικής οικονομίας και γι΄ αυτό φώναζα τόσα χρόνια. Συγχωνεύσεις Τραπεζών. Να τις βαφτίσουμε ελληνικές. Χωρίς τις ελληνικές Τράπεζες, η τρόικα κάνει κουμάντο κι αυτό είναι το πρόβλημα. Άρα λοιπόν τα ακίνητα των Τραπεζών δεν μας ανήκουν.\nΌταν κύριε συνάδελφε πριν από 6 μήνες ετέθη το θέμα, και το έπιασε ο ΛΑ.Ο.Σ., οι “αετοί” που έχω στην Κοινοβουλευτική Ομάδα, πήγε η τούρκικη τράπεζα η ΖΙRΑΑΤ και κατέθεσε μια πρόταση να πάρει την Αγροτική Τράπεζα. Και είπαμε: «Ξέρετε τι πάτε να κάνετε; Πάτε να δώσετε στην Τουρκία το 75% της ελληνικής γης που είναι υποθηκευμένη στην Αγροτική Τράπεζα».\nΔεν είναι τόσο απλά. Ήρθε μια Τράπεζα, ζητά να πάρει την Αγροτική. Να δώσουμε την Αγροτική να σωθούμε. “Τραλαλα”. Ναι, την επόμενη μέρα το 75% της αγροτικής γης θα ήταν στους Τούρκους. Αυτά τα σύνθετα πολύ φοβούμαι ότι δεν πιάνουν κάποιοι μέσα στο ΠΑΣΟΚ με συνέπεια και αποτέλεσμα να πηγαίνουμε από το κακό στο χειρότερο.\nΔΗΜΟΣΙΟΓΡΑΦΟΣ: Δέκα εκατομμύρια Έλληνες κατηγορούμε και καλά κάνουμε την τρόικα, το Διεθνές Νομισματικό Ταμείο, την Ε.Ε. για όλα τα δεινά που έχουν προκαλέσει τον τελευταίο χρόνο στη χώρα μας και στις τσέπες μας.\nΞεχνάμε όμως ίσως ότι αυτοί δεν ήρθαν από μόνοι τους στην Ελλάδα αλλά τους καλέσαμε εμείς. Και τους καλέσαμε εμείς για να μας δανειοδοτήσουν για υποχρεώσεις του παρελθόντος. Ξεχνάμε όμως ίσως ότι αυτά τα δάνεια που χρειαζόμαστε δεν θα τα χρειαζόμασταν τόσο πολύ αν ήμασταν εμείς συνεπείς στις φορολογικές μας υποχρεώσεις και είχαμε φορολογική συνείδηση.\nΕπειδή δυστυχώς δεν έχω ακούσει κανέναν πολιτικό αρχηγό να απευθύνεται προς τους Έλληνες που φοροδιαφεύγουν, προς τους Έλληνες που δεν δηλώνουν τα εισοδήματα τους και τα κρύβουν, προς τους Έλληνες που δεν πληρώνουν τα ασφαλιστικά Ταμεία, πιστεύετε ότι αν είχαμε αποκτήσει μια καλύτερη φορολογική συνείδηση θα ήταν καλύτερα τα πράγματα; θα θέλατε να στείλετε ένα μήνυμα προς όλους αυτούς τους Έλληνες;\nΓιατί εμένα, ένα προσωπικό σχόλιο, μου είναι δύσκολο να πιστέψω ότι το 80% και κάτι των Ελλήνων έχουν εισοδήματα κάτω από το αφορολόγητο. Ευχαριστώ.\nΓ. ΚΑΡΑΤΖΑΦΕΡΗΣ: Έχω την αίσθηση ότι ο Έλληνας έχει πληγεί από αυτή την φορολογική μετρολαγνεία. Κάθε χρόνο έχουμε και 10 καινούριους φορολογικούς νόμους. Οπότε λοιπόν νομίζω ότι έχει υπάρξει μια απέχθεια προς το όλο σύστημα.\nΕίναι υψηλή η φορολογία στην Ελλάδα και μικρές οι ποινές. Άρα λοιπόν εξυπηρετείται κάποιος να φοροδιαφεύγει και να κάνει τη δουλειά του. Εγώ θα ήθελα πολύ χαμηλότερη φορολογία και αυστηρότατες ποινές, ούτως ώστε να μη συμφέρει κάποιον να κάνει την φοροδιαφυγή. Είναι άλλο θέμα.\nΒεβαίως όλα αυτά τα οποία συμβαίνουν σήμερα είναι γιατί κάποιος υπήρξε θύτης.Και θύτης ήταν το πολιτικό σύστημα. ΠΑΣΟΚ και Νέα Δημοκρατία πτώχευσαν την Ελλάδα.\nΗ Ελλάδα το 1974 είχε την ισχυρότερη οικονομία στην Ευρώπη. Άρα λοιπόν κάποιοι εγκλημάτησαν και κάποιοι πρέπει να πληρώσουν. Και δεν μπορώ να καταλάβω πώς σήμερα ακόμα υπάρχει λαός που ψηφίζει ΠΑΣΟΚ και Νέα Δημοκρατία που τον έφεραν σ΄ αυτή την κατάσταση, σ΄ αυτή την κατάσταση της οδύνης, την επώδυνη.\nΚαι κλείνω με κάτι αισιόδοξο. Πράγματι η κατάσταση είναι επώδυνος. Αλλά οι οδύνες συνοδεύουν τους τοκετούς και νομίζω ότι είναι ευκαιρία να γεννηθεί κάτι καινούριο στην Ελλάδα. Θα είμαστε οι μαιευτήρες.\nΑναρτήθηκε από Rumeliotis στις 10:06 μ.μ.


Επιστολή του παραγωγού Π. Παπαχατζή | Η Εφημερίδα των Συντακτών\nΕΝΤΥΠΗ ΕΚΔΟΣΗ 14.06.2021, 23:49\nΣΥΝΕΝΤΕΥΞΕΙΣ 30.06.2021, 15:42\n«Ο ελληνικός κινηματογράφος χρειάζεται διαφάνεια και ενότητα»\nΗ ιστορία με το Ελληνικό Κέντρο Κινηματογράφου έχει όλα τα χαρακτηριστικά ενός σίριαλ με ανατροπές, ίντριγκες, αλληλοκατηγορίες κ.ά. Χαρακτηριστικά ενός αστυνομικού και δικαστικού δράματος. Τη συνέχεια σήμερα...\nΣΥΝΕΝΤΕΥΞΕΙΣ 06.06.2021, 13:08\n«Αντρο κακουργημάτων το Ελληνικό Κέντρο Κινηματογράφου»\nΚαταπέλτης είναι ο κορυφαίος σκηνοθέτης Κώστας Φέρρης στη συνέντευξή του στην «Εφ.Συν.» για την κατάσταση που επικρατεί στο Ελληνικό Κέντρο Κινηματογράφου εδώ και τουλάχιστον μια δεκαετία.\nΤο τελευταίο διάστημα, στους πολιτικούς και κατ’ επέκταση στους δημοσιογραφικούς κύκλους επανέρχονται οι εκτιμήσεις, οι πληροφορίες και τα σενάρια περί πρόωρων εκλογών, το φθινόπωρο.


«Πρέπει να υπάρχει στους αθλητικούς χώρους, στα mall, στα στάδια. Η χρήση του γίνεται από εξειδικευμένο γιατρό, ή άνθρωπο που παρέχει πρώτες βοήθειες»\nΑπό τη χαρά του αθλητισμού στον εφιάλτη του αιφνίδιου θανάτου.\nΟι τραγωδίες που διαχρονικά έχουν στιγματίσει αναμετρήσεις και έχουν στοιχίσει ζωές, κάνουν για ακόμα μία φορά γονείς, αθλητές και προπονητές να απευθύνουν νέες δραματικές εκκλήσεις για την τήρηση των απαραίτητων μέτρων. Για να υπάρχουν σε περιπτώσεις ανάγκης γιατροί και απινιδωτές σε όλα τα γήπεδα της χώρας…\nΈκκληση για απινιδωτές\nΠαρά το γεγονός πως προβλέπεται, στα γήπεδα των περισσότερων ερασιτεχνικών σωματείων δεν υπάρχουν απινιδωτές. Κάποια άλλα έχουν, αλλά απουσιάζει ο γιατρός για να τα θέσει σε λειτουργία την κρίσιμη στιγμή… Ο γιατρός κύριος Ρούσης θυμάται τη μέρα που κατάφερε να σώσει τη ζωή ενός ποδοσφαιριστή της ΑΕΚ στη Ριζούπολη. Έχει κρατήσει τα πρωτοσέλιδα της εποχής, κάπου στα τέλη της δεκαετίας του ’80, που αποτύπωναν τις αγωνιώδεις προσπάθειες που έκανε για να τον επαναφέρει.\nΟι περισσότερες ομάδες που παρά τις οδηγίες και τους κανονισμούς δεν προμηθεύονται απινιδωτές, το κάνουν όπως φαίνεται για να γλιτώσουν χρήματα… Τα τελευταία χρόνια, οι πιο ακριβοί απινιδωτές λειτουργούν αυτόματα και μπορούν τη δύσκολη ώρα να προσφέρουν βοήθεια ακόμα και όταν δεν υπάρχει άτομο με εξιδεικευμένες γνώσεις…\nις δικές τους αγωνίες έχουν και οι γονείς των αθλητών, που πιέζουν ώστε οι έλεγχοι να είναι συνεχείς και αυστηροί, για την προστασία των παιδιών τους…\nΠαρά τις υποσχέσεις και τις κατά καιρούς δεσμεύσεις τόσο των συλλόγων όσο και της Πολιτείας για πιστή εφαρμογή των μέτρων, το πρόβλημα παραμένει. Με γονείς, αθλητές και προπονητές να πιέζουν για λύσεις οριστικές… Ο κ. Θανάσης Σταυρόπουλος, φυσιοθεραπευτής του Δήμου Νέας Ιωνίας, εξηγεί στο MEGA και την εκπομπή LIVE NEWS τι ακριβώς είναι ο απινιδωτής και πώς χρησιμοποιείται.


Με ενισχυμένο προσωπικό ασφαλείας καθαρίζει η Θεσσαλονίκη από τα σκουπίδια - GREECE-SALONIKA.blogspot\nHome Unlabelled Με ενισχυμένο προσωπικό ασφαλείας καθαρίζει η Θεσσαλονίκη από τα σκουπίδια\nΜε ενισχυμένο προσωπικό ασφαλείας καθαρίζει η Θεσσαλονίκη από τα σκουπίδια\nΟι μόνιμοι εργαζόμενοι έχουν βγει στους δρόμους με 17 απορριμματοφόρα\nΣε πολύ καλύτερη κατάσταση ήδη οι κεντρικές οδοί,\nάθλιες εικόνες στους υπόλοιπους δρόμους..\nΜε ενισχυμένο προσωπικό ασφαλείας πραγματοποιείται η αποκομιδή των απορριμάτων στον δήμο Θεσσαλονίκης, λίγες... ώρες μετά τη "χρυσή" τομή που βρέθηκε μεταξύ του δημάρχου Γιάννη Μπουτάρη και των εργαζομένων στην καθαριότητα.\nΟι συμβασιούχοι συμμετέχουν, σήμερα, στην 24ωρη πανελλαδική απεργία της ΠΟΕ-ΟΤΑ, ενώ οι μόνιμοι εργαζόμενοι έχουν βγει στους δρόμους με 17 απορριμματοφόρα στην "πράσινη" γραμμή των σκουπιδιών και με δύο οχήματα για τα ανακυκλώσιμα.\nΣύμφωνα με τον κ. Ψαρρά, παρά τη σημερινή απεργία, ζητήθηκε να παραμείνει ανοιχτός ο ΧΥΤΑ στη Μαυροράχη για την εναπόθεση των απορριμμάτων, αίτημα που έγινε αποδεκτό. "Ζητήσαμε επίσης να παραμείνει ο ΧΥΤΑ ανοιχτός για περισσότερες ώρες και το Σαββατοκύριακο για να μπορέσει να καθαρίσει η πόλη".\nΣτον κεντρικό δήμο αυτή τη στιγμή είναι συσσωρευμένοι περίπου 1.500 τόνοι απορριμμάτων, καθώς σε καθημερινή βάση η πόλη "βγάζει" 400 τόνους σκουπιδιών.\n"Ξεκινήσαμε τους ψεκασμούς από χθες το βράδυ και θα τους συνεχίζουμε τις βραδινές ώρες. Επίσης, κατά τη διάρκεια της νύχτας θα βγαίνουν και τα υδροφόρα οχήματα για να πλένουν τους κάδους και τα πεζοδρόμια" πρόσθεσε ο γενικός γραμματέας του δήμου.\nΕξάλλου, "μάχη" με τα σκουπίδια δίνουν και οι υπόλοιποι δήμοι του πολεοδομικού συγκροτήματος με τον καύσωνα να δυσχεραίνει την κατάσταση. Μέχρι και την Κυριακή αναμένεται να μπει τάξη και στους δήμους Καλαμαριάς και Κορδελιού-Ευόσμου, όπως υποστηρίζουν οι δήμαρχοι Θεοδόσης Μπακογλίδης και Πέτρος Σούλας αντίστοιχα.


Φραγκιάς: «Είμαστε λίγοι σε αριθμό, έχουμε μικρό rotation» | Basket League: Η Αγωνιστική | gazzetta.gr\nΣάββατο, 19 Οκτωβρίου 2019 - 20:34\nFollow @twitterΦραγκιάς: «Είμαστε λίγοι σε αριθμό, έχουμε μικρό rotation»\nΟ τεχνικός της Λάρισας αναφέρθηκα στα προβλήματα της ομάδας του.\nΟι δηλώσεις του Βασίλη Φραγκιά αναλυτικά, «Συγχαρητήρια στον Ηρακλή για τη νίκη. Κέρδισε δίκαια το παιχνίδι. Χάσαμε γιατί όλη τη βδομάδα είχαμε προβλήματα. Το πρόβλημα τραυματισμού του Νώντα Παπαντωνίου που κατέρρευσε στο σημερινό παιχνίδι. Θα ήθελα στο σημείο αυτό να του πω δημόσια ένα μπράβο. Ήταν απροπόνητος από τον αγώνα με τον Άρη και σήμερα έπαιξε.\nΔεν καταφέραμε να κερδίσουμε σήμερα. Είμαστε λίγοι σε αριθμό. Δεν είχαμε λύσεις. Ειδικά όταν περάσαμε μπροστά στο σκορ στο +6 , γρήγορα ο Ηρακλής επανήλθε στο παιχνίδι. Μείναμε από δυνάμεις και το ματς έγινε διαδικαστικού χαρακτήρα. Πλέον μπροστά μας έχουμε έναν γολγοθά. Θα πρέπει να βρούμε τις λύσεις για να παρουσιαστούμε πιο έτοιμοι στα επόμενα παιχνίδια.\nΝα μεγαλώσουμε λίγο σε αριθμό στο ρόστερ ή να κάνουμε και κάποιες αλλαγές. Κάποια παιδιά δεν είναι έτοιμα ακόμα και πάμε με rotation με μικρότερο αριθμό παικτών. Έχουμε πρόβλημα σε ομάδες που έχουν βάθος στο πάγκο»


Λάκης με τα ψηλά ρεβέρ...\nΈνα σούπερ ταχύ ιπτάμενο αντικείμενο, πολύ πιο γρήγορο από το ανθρώπινο μάτι, συνελήφθη τυχαία από τον φωτογραφικό φακό, πάνω από το μνημείο Muiderslot Castle κοντά στο Άμστερνταμ της Ολλανδίας.\nΣτις 25 Μαίου, η φωτογράφος Corinne Federer επισκέφτηκε το μεσαιωνικό κάστρο που κτίσθηκε το 1285, μαζί με άλλους ανθρώπους προκειμένου να το φωτογραφίσει χρησιμοποιώντας την μέθοδο High Dynamic Range (HDR).\nΓελάσατε με τον «συνωστισμό»; Ας δούμε και την άλλη εκδοχή της ιστορίας, όπως την έγραψε ο Περραιβός και άλλοι τέτοιοι «εθνικιστές».\nΓοητεύτηκα από το Σουλιώτικο έπος, ακριβώς γιατί δεν υπάρχει κανένα παραμύθι, καμία ωραιοποίηση στην αφήγηση τόσων και τόσο σοβαρών χρονικογράφων και ιστορικών.\nΑκόμα και οι εμπαθέστεροι ανθέλληνες, όπως ο (κατά Κορδάτο φιλέλληνας) Φίνλεϋ αναγνωρίζουν την αξία τους.\nΦυσικά δεν διστάζουν να διαβάλουν και να λασπολογήσουν (από φθόνο κυρίως) έναν από τους ευγενέστερους και πιο μακροχρόνιους αγώνες ανεξαρτησίας στα παγκόσμια χρονικά.\nΠραγματικά χρειάζεται μεγάλο έλλειμμα ψυχής για τόσο εμπαθή στάση.\nΤο ακατανόητο όμως είναι η στάση κάποιων Ελλήνων «ιστορικών», που επικαλούνται τέτοιες «μαρτυρίες».\nΠιστεύω, ότι πολλοί σύγχρονοι και παλαιότεροι ιστορικοί και «ιστορικοί» περιέπεσαν στην παγίδα της αμφισβητησιακής μπουρδολογίας μόνο και μόνο από την ματαιοδοξία της διαφορετικότητας.\nΜόνο και μόνο από αντίδραση στην κατεστημένη ιστοριογραφία.\nΑπέναντι στην ξεμπροστιασμένη διαστρέβλωση της ιστορίας από τα ακαδημαϊκά όργανα του νεοκοτσαμπάσικου και νεοφαναριώτικου κατεστημένου, αντέταξαν άλλες ανερμάτιστες ακρότητες στηριζόμενοι σε «πηγές» πασιφανώς αναξιόπιστες όπως ο Φίνλεϋ κι άλλοι τέτοιοι «δημοκράτες», αλλά πολλές φορές ξεπερνούν και τις «πηγές» τους.\nΚάποτε, όταν στην Ελλάδα είχαμε (πραγματική) χούντα, στην Αμερική, αλλά και αλλού, κυριαρχούσε το κίνημα των χίπηδων.\nΤων παιδιών των λουλουδιών.\nΠου ξεκίνησε ως μια νεανική αντίδραση απέναντι στο στημένο και παλιό στάτους κβο, με σύνθημα την αγάπη και τον έρωτα, συνδέθηκε με το κίνημα ειρήνης και τις αντιπυρηνικές ανησυχίες, με την αντίδραση στον πόλεμο του Βιετνάμ, με την ροκ μουσική, και μετεξελίχθηκε σε κίνημα ναρκωτικών, με αποτέλεσμα να σβήσει άδοξα, και να εξαφανιστεί.\nΗ επιρροή του όμως ήταν τέτοια, που θα την καταλάβετε αν δείτε μια φωτογραφία των Beatles στις αρχές τους (κουστούμια, ομοιόμορφα μαλλιά κλπ), και τη συγκρίνετε με μια που τραβήχτηκε αργότερα, όταν και οι ίδιοι μετατράπηκαν σε γκουρού του κινήματος.\nΑλλιώς δεν θα επιβίωναν καν.\nΣτην Ευρώπη είχαμε τον Μάη του ’68, με τις φοιτητικές κινητοποιήσεις για έναν καλύτερο κόσμο.\nΣτον τρίτο κόσμο είχαμε παντού αντάρτικα εθνικοαπελευθερωτικά (κυρίως αριστερά) κινήματα.\nΚαι στην Ελλάδα, είχαμε στη μεταπολίτευση, με μια σχετική υστέρηση δηλαδή, ένα παρεμφερές άτυπο κίνημα της νεολαίας, όπου οι περισσότεροι νέοι άφηναν μαλλιά, οργανώνονταν σε αριστερίστικα (ακόμη και μαοϊκά) σχήματα, φορούσαν στρατιωτικά άρβυλα και αμπέχονα, άκουγαν ροκ και Σαββόπουλο, και εν πάση περιπτώσει συμμετείχαν σε κάτι που νόμιζαν πως θα σπάσει τα δεσμά με τον σάπιο κόσμο που είχε προηγηθεί.\nΆσχετα με την εξέλιξη των πραγμάτων αργότερα…\nΌτι όλα τα παραπάνω κινήματα, τάσεις, μόδες, κλπ είχαν έναν σκοπό. Ένα όραμα.\nΑυτός είναι άλλωστε ο ρόλος της νεολαίας.\nΔιότι αν όχι αυτή, τότε ποιος;\nΕπειδή όμως ισχύει το ότι η ιστορία επαναλαμβάνεται ως φάρσα, αυτά που βλέπουμε σήμερα είναι απλές καρικατούρες των όσων προηγήθηκαν τις μακρινές πλέον εκείνες δεκαετίες.\nΠώς τη λένε; Την ξέρω;\nΠού την έχω δει; Στην τηλεόραση; Στο internet; Στο σινεμά; Κάπου στον δρόμο;\nΚι αν είναι μια παλιά φωτογραφία της οικογένειάς μου, αν είναι συγγενής μου, αίμα μου;\nΠοια είναι, άραγε, αυτή η γυναίκα; Μοιάζει φτωχή και κουρασμένη. Τι της έχει συμβεί;\nΑπό ποια χώρα; Σε ποιο σημείο της αέναης Αδικίας βρέθηκε να ζει;\nΤι απέγινε εκείνη; Τι απέγιναν τα παιδιά της; Τι απέγιναν οι σκέψεις της; Χάθηκαν; Ή μήπως όχι;\nΕίναι εδώ δίπλα μου; Μήπως ζει; Μήπως βρίσκεται στην Αθήνα, μήπως βλέπουμε τον ίδιο ήλιο τώρα που γράφω στο μικρό μου δωμάτιο;\nΠοια είναι; Μήπως δεν έχει σημασία;\nΜήπως χάνω (ξανά) τον χρόνο μου; Τι με νοιάζει;\nΟρθογραφήθηκε από Modus Amandi στις 1:30 μ.μ. Δεν υπάρχουν σχόλια:\nΕδώ και χρόνια, τέτοια εποχή, δέχομαι συχνά την ερώτηση: «Εσύ, Χριστίνα, θα πας στη γυμνή ποδηλατοδρομία;».\nΗ απάντησή μου -ΟΧΙ- είναι τόσο κάθετα κοφτή, που πάντα ακολουθεί η ερώτηση: «Γιατί»;\nΓιατί είμαι ποδηλάτισσα.\nΔεν χρησιμοποιώ το ποδήλατο ως μέσο για να με προσέξουν ή να προκαλέσω.\nΔεν κάνω ποδήλατο ούτε για να δείξω οικολογική ευαισθησία, ούτε για να είμαι trendy, ούτε για να είμαι fit, ούτε για να ξεχωρίζω.\nΚάνω ποδήλατο επειδή μ’ αρέσει.\nΗ Γυμνή Ποδηλατοδρομία διοργανώνεται σήμερα για 6η συνεχή χρονιά στη Θεσσαλονίκη.\nΤο σύνθημα είναι «Ήρθε η ώρα να βάλουμε ένα STOP στην ''άσεμνη'' έκθεση των ανθρώπων και του πλανήτη στη ρύπανση.».\nΥποστηρίζεται από τον δήμο Θεσσαλονίκης και, σύμφωνα με την ανακοίνωσή του, «Η διοργάνωση, εκφράζοντας τη βούληση της κοινωνίας των πολιτών για παραμέριση (sic) των Ι.Χ. και προώθηση του ποδηλάτου ως εναλλακτικού και βιώσιμου μέσου μετακίνησης, αλλά και για την προάσπιση και επανάκτηση του δημόσιου χώρου από τα ιδιωτικά συμφέροντα, συμβαδίζει με την αντίληψη της διοίκησης του δήμου Θεσσαλονίκης για τη σύγχρονη βιώσιμη και φιλική προς τον πολίτη πόλη.\nΠαράλληλα, η δημοτική Αρχή αναγνωρίζει τις δυνατότητες της διοργάνωσης να αποτελέσει πόλο τουριστικής έλξης, όπως συμβαίνει σε δεκάδες πόλεις στον κόσμο οι οποίες συμμετέχουν στον θεσμό.».\nΠαίρνουμε, όμως, τη σκυτάλη και πάμε να δοκιμάσουμε την επόμενη μπουκιά.\nΝα αναδείξουμε αυτή τη φοβερή υποκριτική μανία των «αντιρατσιστών» της «Αριστεράς».\nΠου ωρύονται για το ρατσισμό των άλλων, χωρίς να κοιτάνε τι κρέμεται στην πλάτη τους.\nΜια σακουλίτσα τόσο γεμάτη από ρατσισμό κατά αυτού που εχθρεύονται, του (δικού τους) «ταξικού εχθρού και των λακέδων του».